text:
Yabigarutseho mu muhango wo gusoza amahugurwa y’abanyamuryango ba Peace and Hope Foundation yitabiriwe n’abagera kuri 75, agamije kubatoza kuyobora ibiganiro mu matsinda y’ubumwe n’ubwiyunge.
Mu kiganiro yabahaye ku wa 19 Mutarama 2017, Ndayisaba yabibukije ko mu gihe u Rwanda rwari rushaririwe n’amacakubiri yaruganishije kuri Jenoside yakorewe Abatutsi, igahitana abasaga miliyoni mu gihe cy’amezi atatu, bamwe mu bayobozi barimo n’abakomeye ku Isi bari barukuyeho amaboko, bazi ko rurimbutse, ariko ko rumwe mu rubyiruko rwitanze rukabohora igihugu.
Yagize ati “Kugira ngo tube tubashije kwicara aha tuganire dutekanye ni uko twagize abantu nkamwe b’urubyiruko bitanze kugira ngo igihugu cyacu, aho cyari kigeze habi cyatereranywe na buri wese, Isi izi ko kitazongera no kubaho [..] ariko ku bw’Abanyarwanda b’intwari benshi banganaga namwe cyangwa se bamwe bari bakuru barabyanze, baritanga bahagarika Jenoside babohora u Rwanda, bashyiraho ubuyobozi, ntibahora.”
Ndayisaba yakomeje abasobanurira ukuntu urwo rubyiruko rwashishikarije buri Munyarwanda gukomeza gushyira hamwe mu kubaka igihugu, arubwira ko bikwiye kubabera urugero bakamenya ko hari byinshi byiza bakora.
Umuyobozi wa Hope and Peace Foundation, Uwababyeyi Honorine, yashimiye urubyiruko rwitabiriye amahugurwa, arusaba kuba intumwa binyuze mu gusakaza amasomo y’ibyo bahuguweho muri rubanda.
Ati “Twabiteguye kugira ngo uru rubyiruko rumenye neza uko umuntu yamenya kuyobora ibiganiro by’ubumwe n’ubwiyunge, hanyuma tujye kubifashisha abandi hirya no hino. Iyo tubigiyemo, twinjira mu mitima, tugakanda ibibyimba, tugakanda ibikomere dufite, twamara gukira tukajya gukiza n’abandi.”
Yakomeje avuga ingorane urubyiruko rufite muri iki gihe, arebera mu banyamuryango be barimo abakomoka ku miryango yakorewe, iyakoze Jenoside n’abavutse ku bafashwe ku ngufu icyo gihe, ari ukubana n’abantu bakomerekejwe n’ingaruka zayo.
Umwe mu bitabiriye amahugurwa, Nyamibwa Venuste, waturutse mu Murenge wa Rutunga mu Karere ka Gasabo, yabwiye IGIHE ati “Amahugurwa nahawe yaranyubatse, ngiye kuyakoresha mu gukangura urubyiruko nk’imbaraga z’igihugu kwiyunga na bagenzi babo kuko bagize ibikomere kandi bitabaturutseho ahubwo byaraturutse ku mateka y’ababyeyi babo.”
Hope and Peace Foundation yatangiye gukora ibikorwa byo kwimakaza umuco w’amahoro, ubumwe n’ubwiyunge mu 2013. Ifite abanyamuryango 489.


c: text/html

text:
“Nyakamwe ntavumba mu bakara” Uyu mugani bawuca iyo bashaka kugaragaza ko umuntu adakwiye kwigereranya n’abantu badahwanyije ubushobozi cyangwa babuza umuntu kwihwanya mu batamurora., badahwanyije ubumwe mu mishyikirano. Wakomotse kuri Nyakamwe ka Munyanya ku Ndiza (Gitarama), ahasaga umwaka w’i 1400 ku ngoma ya Mibambwe Mutabazi Sekarongoro.
“Nyakamwe ntavumba mu bakara” Uyu mugani bawuca iyo bashaka kugaragaza ko umuntu adakwiye kwigereranya n’abantu badahwanyije ubushobozi cyangwa babuza umuntu kwihwanya mu batamurora., badahwanyije ubumwe mu mishyikirano. Wakomotse kuri Nyakamwe ka Munyanya ku Ndiza (Gitarama), ahasaga umwaka w’i 1400 ku ngoma ya Mibambwe Mutabazi Sekarongoro.
Kera ababanda bamaze gutegeka i Nduga, Mashira umwami wabo yatuye ku Kigina cya Ndiza no mu Kivumu cya Nyanza mu Busanza; akaba umupfumu rwamwa (umuhanga), hamwe na mwishywa we Munyanya. Amaze kuba igihangange ku Ndiza no mu Busanza, agabira mwishywa we Munyanya inyuma ya Ndiza; atura ku musozi witwa, Rugendabali. Bombi barahakomera, kugeza igihe Abanyoro bateye u Rwanda; ni bwo Mashira yahaye ibwami insinzi yo gutsinda Abanyoro. Nuko Mashira aba aho, bukeye arapfa; hasigara umuhungu we Kibanda, na mwishywa we Munyanya. Uwo muhungu we Kibanda, bukeye ava mu Kivumu cya Nyanza ajya guhiga ku
musozi wo ku Mayaga witwa Shali. Agezeyo agira ishya yica inyamaswa nyinshi. Ahigutse ageze mu nzira, ajya mu rucucu (umusarane).
Ahageze akandagira amabyi. Akebutse ku kirenge ayabonye, agira isesemi, yari afite umuhoro w’urunana mu ntoke, ahera ko yica ikirenge kiriho amabyi. Agiye gushing arananirwa. Bahera ko baramuheka. Ageze mu Ngorongali arapfa. Umurambo we bawuhamba ku karenge kitwa Kidaturwa; ubwo rubanda bavuga ko ari insinzi y’ibwami yatumye Kibanda apfa. Amaze gupfa, na Munyanya arapfa; ibwami bigarurira ibihugu Mashira yatwaraga; bigarurwa na Mibambwe Mutabazi Sekarongoro. Ibwami bamaze kwigarurira ibihugu Mashira yatwaraga, inyuma ya Ndiza hagabana umugabo witwaga Gikara; atura ku musozi Rugendabali, aho Munyanya yari atuye, asenyera Nyakamwe umuhungu wa Munyanya arahatura, n’abana be n’abuzukuru be; ngo yari afite umuryango munini. Bene Gikara bamaze kuba umuryango mugari babita Abakara. Ubwo Nyakamwe na we n’utwana twe bajya gutura mu Gitoki, barahakenera cyane.
Bukeye Nyakamwe yigira inama yo kujya kwa Mibambwe kumusaba umuriro (inshumbushanyo). Aragenda asanga mwene wabo w’umubanda wari umutoni wa Mibambwe witwaga Kamegeli; ati: «Ndagusaba ngo ungeze kuri Mibambwe mwisabire umuriro» Nuko Kamegeli abanza gufungurira mwene wabo Nyakamwe, arangije amujyana ibwamiamwereka Mibambwe, ati: «Uyu mugabo Nyakamwe w’umubanda aragusaba umuriro». Mibambwe abaza Kamegeli uwagabanye ibye, undi ati: «Byagabanywe na Gikara». Mibambwe abwira Kamegeli ati: «Shaka umuntu mutume kuri Gikara.» Kamegeli ajya gushaka intumwa, amaze kuyibona arayizana.
Mibambwe abwira uwo muntu, ati: «Nguyu Nyakamwe umujyane kwa Gikara, umubwire koamuha inka z’imbyeyi ebyiri. Intumwa yaMibambwe ijyana Nyakamwe kwa Gikara, bagezeyo ibwira Gikara iti: «Nguyu Nyakamwe, Mibambwe ngo umumuhere, inka z’imbyeyi ebyiri kandi ngihari».
Gikara ahera ko atumiza inka z’imbyeyi, aziha Nyakamwe intumwa ya Mibambwe igihari. Haciyeho iminsi, Nyakamwe ajya kwa Gikara kumuyoboka. Agezeyo baramusuzugura, agenda atumva atabona. Bigeze mu ijoro Nyakamwe yumva kwa Gikara baraye inkera. Agira akambuguyu k’umubabaro, asota ajya kuvumba. Agezeyo baramubinda. Ararakara, ahera ko ajya kwiroha muri Nyaborongo, ariyahura.
Nuko umugani uhera ubwo ukwira u Rwanda rwose, bavuga ko Nyakamwe atavumba mu Bakara. Umuntu udafite umuryango akumva abawufite bahiga, abagereranya na bene Gikara, ati: “Nyakamwe ntavumba mu Bakara!”
yanditswe na: NIYIRORA Christian

robotstxt: allowed

filter: keep


text:
Uyu mugani baca ngo: “Yaruhiye Nyanti”, bawuca iyo babonye umuntu wahirimbaniye ikintu kikarenga kikamupfubira; ni bwo bavuga, ngo: “Yaruhiye nyanti”. Wakomotse kuri Nyanti ya Mashira ya Nkuba ya Sabugabo (umubanda); ahasaga umwaka w’i 1400.
Uyu mugani baca ngo: “Yaruhiye Nyanti”, bawuca iyo babonye umuntu wahirimbaniye ikintu kikarenga kikamupfubira; ni bwo bavuga, ngo: “Yaruhiye nyanti”. Wakomotse kuri Nyanti ya Mashira ya Nkuba ya Sabugabo (umubanda); ahasaga umwaka w’i 1400.
Ubwo umwami w’u Rwanda yari Mibambwe Sekarongoro, na we Mashira ari umwami w’i Nduga ngari ya Gisali na Kibanda, atuye ku Kigina cya Ndiza (Gitarama) no mu Kivumu cya Nyanza (Butare); akaba n’umupfumu rwamwa, asigiye na mwishywa we Munyanya. Yari afite n’abagore benshi, barimo uw’ingumba ruharwa (umugore warongowe agasaza atarabyara); yitwaga Nyirambanza.
Mashira amaze kubona ko Nyirambanza akuwe uruyi ataramenya igicuro ku mukondo (yenda gusaza), atumiza mwishywa we Munyanya ngo bamuragurire azabone akera ku bibero (umwana); dore ko Mashira na Munyanya bombi bari abapfumu b’impangu, Munyanya aza shishi itabona.
Mashira, ati: “Nguhamagariye kugira ngo turagurire Nyirambanza.” Munyanya, ati: “Ese turamuragurira mu buryo ki?” Mashira, ati: “Ni ibyerekeye ibyo uzi by’ubugumba bwe!” Atararekanya ijambo, Munyanya aramwanzuranya; ati: “Waribagiwe iyo umuraguriza mbere atarasama! none se ko agiye kubyara, uramuragurira iki kindi kandi? ati: Ahubwo iyo uraguriza umwana agiye kubyara, kuko azaba ikiremba kizakura bugubugu, kigasiga ubusa nk’uko nyina yari agiye kubusiga! Ati: Ariko ni ay’ubusa, nta mbuto izasigara kwa Nyirambanza!”
Munyanya ataragusha ijambo, Mashira, ati: “Kabeshye! Nyirambanza ko yasamye akazabyara umwana w’umuhungu uzabyara abana tutazi umubare, bazanzungura, ndetse bakazanazungura bashiki banjye!” Ubwo ibyo byose babivugaga bavuye ku muti (mu rwahi aho baragurira), kandi koko Nyirambanza yari amaze gusama inda yabyayemo umwana wiswe Nyanti.
Nuko bombi bacutsa amagambo yabo, bayabika mu nda ntihagira undi bayabwira; yaje kumenyekana nyuma. Ubwo Nyirambanza aratwita, arashyira arabyara; abyara umwana w’umuhungu. Igihe akiri ku kiriri bataramwita izina, na none Mashira atumira Munyanya. Ageze aho, amujyana ukwe aramubwira, ati: “Ndagira ngo dusubire mu magambo y’uyu mwana wavutse.” Munyanya ati: “Ayandi y’iki, ko nakubwiye ko nta mwana urimo? Icyakora azaba umushishe akure bugubugu; na ko akamaro ke nakubwiye ko ari nta ko; uretse ibyawe wibeshya ngo azakuzungura!
Mashira noneho abwira Munyanya, ati: “Na njye noneho maze kubyiyumvamo; umwana wanjye afite inenge; ariko aho kuba ikiremba azaba akareremeko (umugabo urangiza vuba iyo ashyikiranye n’umugore) ariko byo nzi insinzi yo kuzabimutsindira.” Munyanya, ati: “Ni iyihe?” Mashira, ati: “Hagiye kwaduka umugabo uzaturusha ubuhanga, ni we uzaturagurira (Ubwo yahanuraga Runukamishyo w’umusinga; uyu sekuruza w’abasinga bita abo kwa Mushyo; dore ko yaje nyuma y’Ababanda).
Munyanya na we yungamo, ati: “Uwo ukangisha uzaturusha ubuhanga, uzajya kumuraguzaho amaze gupfa; ko uzasanga se yapfuye, uzaraguza nde kandi?” Mashira abwira Munyanya, ati: “Umwana wanjye mwise Nyanti nta kindi. Barekera aho barataha.
Nuko boya ayo, Mashira yita umwana we izina; amwita Nyanti, aba aho ararerwa, aba umushishe akura bugubugu nk’uko Munyanya yabihanuye; atangiye kuba ingaragu, koko ngo indagu irazigura ntihera! Runukamishyo yaduka mu Rwanda aturutse mu Ndorwa; aza ari “mbisampaharuze!” araragura aba rwamwa.
Mashira abimenye atumira Munyanya. Akigera aho, ati: “Sinakubwiye ko hazaza umuhanuzi uturusha akamvurira umwana ubureremeko!” Munyanya akubita agatwenge, ati: “Harya uracyabyita ubureremeko?” Ati: “Urishunga ni uburemba, kandi n’ibyo wibwira ngo uzajya kuraguza uwo mugabo wadutse na byo ni ukwishunga; bazakubwirira mu nzira ko yapfuye ukimirane ugaruke, kandi waruhiye ubusa; maze uwo muruho na wo uzakokame, mu Rwanda bajye bagucaho umugani batakikureba.” Barekera aho.
Nuko Nyanti ararerwa arakura, amaze kuba umusore, baramusabira ararongora, amaze kurongora koko aba ikiremba nk’uko Munyanya yabihanuye. Biba aho bitazwi, bitinze biramenyekana; inkuru iba kimomo ivuga ko mwene Mashira yabaye ikiremba. Rubanda bamaze kubimenya, Munyanya araza abaza Mashira, ati: “Sinakurushije se! cyo mpa impigu yanjye!”
Mashira, ati: “Nta bwo nayiguha ntavuye kwa Runukamishyo!” Buracya arikora n’ibintu byiza by’ingemu ashyira nzira. Acagashije urugendo ahubirana n’abantu bo muri ako karere, ababaza amakuru ya Runukamishyo, bati: “Yarapfuye!” Mashira akimirana agaruka. Ageze i Nyanza asezerera umukazana we amusubiza iwabo, Nyanti asigara aho n’uburemba bwe Munyanya yahanuye.
Mashira rero aruhira Nyanti atyo: kuko yamuragurije ataravuka akamusabira ari ikiremba, yajya no kumuraguriza kwa Runukamishyo agasanga yarapfuye, agakimirana akaza agasezerera umukazana yashimagaho umugeni muzima. Rubanda rero bamaze gushishoza ibyo byose no kuzirikana indagu ya Munyanya, babona umuntu uhirimbanira ikintu bikamupfubana, bagasanga yararuhiye ubusa, bakagira bati: “Yaruhiye nyanti!” Kuruhira nyanti = Kurushywa n’ikidafite akamaro. Kuruhira ubusa.
N.Christian


text:
Kwagura imihanda yo muri Kigali biratangira muri Mutarama 2017
Ubuyobozi bw’Umujyi wa Kigali butangaza ko umushinga wo kwagura imihanda ireshya n’ibilometero 54 yo muri uwo mujyi, uzatangira muri Mutarama 2017.
Hashize igihe uwo mushinga uvugwa ariko ngo ntiwashyizwe mu bikorwa kubera ikibazo cyo kubura amafaranga.
Intego y’uwo mushinga ni ukubaka imihanda migari ishobora kunyurwamo n’imodoka ebyiri kuri buri cyerekezo cy’umuhanda.
Bisabizwa Parfait, Umuyobozi wungirije w’Umujyi wa Kigali, ushinzwe iterambere ry’ubukungu atangaza ko uwo mushinga wo kwagura imihanda uzatangira muri Mutarama 2017.
Amafaranga azakoreshwa muri ibyo bikorwa azava hagati y’u Rwanda n’u Bushinwa, ariko ibijyanye no kwimura abatuye ahazanyura iyo mihanda bizishyurwa na Leta y’u Rwanda.
Ibikorwa byo kwimura abo bantu bizatwara miliyari 4Frw. Aba mbere bamaze kwishyurwa kuburyo batangiye no kwimuka.
Ikompanyi y’Abashinwa ikora imihanda yitwa “China Road Bridge Corporation”, ni yo yahawe isoko ryo kwagura iyo mihanda.
Biteganyijwe ko ibikorwa byo kwagura iyo mihanda bizatwara miliyoni 76 z’Amadorari y’Amerika, arenga miliyari 63Frw.
Biteganyijwe ko iyo mihanda nimara kwagurwa bizacyemura ikibazo cy’umubyigano w’imodoka mu muhanda (Traffic Jam) ukunze kuboneka mu masaha ya mu gitondo na nimugoroba, abantu bajya cyangwa bava ku kazi.
Bisabizwa avuga ko imihanda igomba kwagurwa iri mu bice bibiri. Igice cya mbere, hazakorwa umuhanda uva kuri “Rond-Point” yo mu Mujyi kugera mu Gatsata n’umuhanda uva mu Kanogo ukanyura Rwandex ukomeza kuri Prince House i Remera.
Mu gice cya kabiri hazagurwa umuhanda wa Nyacyonga-Nduba-Nyamirambo no mu Rugando.
Abatwara ibinyabiziga mu mihanda yo mu Mujyi wa Kigali bavuga ko kwagura imihanda bizatuma barushaho gukora akazi kabo uko babyifuza.
Mujyanama Alphonse, utwara abagenzi kuri moto avuga ko imibyigano y’imodoka mu muhanda (embouteillage) yabangamiraga abatwara moto.
Agira ati “Imihanda yari mito, embouteillage ikatubuza gukora twisanzuye. Imihanda nikorwa tuzihutisha abagenzi ntibakererwe imirimo yabo kandi bigabanye impanuka. Amafaranga twakoreraga aziyongera.”
Ndayizeye Martin utwara imodoka ye avuga ko kwagura imihanda bizatuma Umujyi usa neza.
Agira ati “Kwagura imihanda bizatuma umujyi uba mwiza kurushaho, ugendeka neza kubera ‘emboutellage’ izagabanuka. Abakoresha imodoka baziyongera kuko hari benshi babyangaga kubera imihanda mito ituma bakererwa gahunda zabo.”
Biteganijwe ko uwo mushinga wo kwagura imihinda uzafasha Umujyi wa Kigali kugera ku ntego wihaye yo kugira Kigali Umujyi ugezweho.
Dukurikire ukanda kuri Like
Ibitekerezo ( 5 )
Ibyo nibyogushimwape ariko haricyo nasabaga mwaza tuvuganira kobadukorera iteme rihuza kicukiro_masaka-bugesera
Mugace ka mwogo twabisabyekenshi munama yumurenge, iyakarere ariko ntagisubizo baduha kandi nyamara bibangamiye abatuye utwoduce wenda namwe muzahagere murebe aho abaturage baca kugirango ubuhahirane bushoboke nibyishi navuga keretse muhigereye? Murakoze
Nyabugogo werekeza gatsata imbere yo kwa mirimo mu masanganiro yinihanda nibahashyire rond point hahora akavuyo nta numupolisi ujya uhahagarara! Nibahiteho kbsa
Thanks GGG ibyo naringiyekubaza nsanzewabibajije.
mwo kabyara mwe umuhanda karama-Ruhondo ukeneye nawo gukorwa
NAHO SE FEU ROUGE NYABUGOGO - RURIBA IZAKORWA RYARI? Ubwo kandi hari n’ikindi kibazo cyo mu masangano ya feu rouge NYABUGOGO hagombye kujya ya mihanda igerekeranye. (echangeur) None se izubakwa ryari?Uva KIMISAGARA agaca hejuru, uva mu mujyi akanyura hasi ou vice versa. Naho ubundi iyo embouteillage(jam) ntizabura hafi y’amasangano y’imihanda nkuko bimeze guhera GISHUSHU uganda rond -point chez LANDO ku mugoroba.


text:
Uko mwareka gutongana mu rugo mupfa amafaranga
Kureka gutongana mupfa amafaranga bituruka ahanini ku mikoreshereze mibi yayo birashoboka hagati y’umugore n’umugabo mu gihe bakurikije inama tugiye kubagezaho.
Gerageza guca bugufi : guca bugufi ni umuti uvura amakimbirane mu muryango uko yaba ameze kose. Igihe mutonganye mupfa amafaranga jya wirinda gutera hejuru cyane niyo uwo mwashakanye yaba ariwe mpamvu nyamukuru ituma muhorana intonganya z’amafaranga.
Tanga impamvu zumvikana zishobora gutuma mucunga neza umutungo wanyu : iyo muhora mutongana mupfa amafaranga mu muryango akenshi biba biterwa nuko mutazi uburyo bwiza bwo gucungamo umutungo wanyu.
Niba mukunda gutongana mupfa amafaranga jya utanga igisubizo ku buryo mwakoresha mwacungamo amafaranga hanyuma aho kuvuga gusa ibintu bidafite igisubizo ku kibazo mufite.
Aha akenshi uzasanga muri kwitana ba mwana ku micungire mibi y’amafaranga aho gushaka igisubizo gihamye.
Muganire ku mutungo w’urugo nuko mwawucunga neza : Igihe mwaretse kuvugana nabi ku bijyanye n’amafaranga mumaze gutuza, ushobora gusaba uwo mwashakanye gutemberana ahantu runaka cyangwa se mukaganirira mu rugo muvuga ku mutungo mwinjiza, uwo mukwiye kwizigamira n’uwo muzajya mukoresha.
Umuhanga mu by’imicungire y’umutungo we yaravuze ati : “ Mbere yo gutangira gukoresha amafaranga n’indi mitungo ufite, jya ubanza wizigamire, ibisigaye ari byo ukoresha aho kwizigamira ibisigaye ku byo wakoresheje”
Mushobora gusaba ubufasha igihe mubona ko byananiranye : Iyo mubona ko byabananiye kwikorera icungamutungo ryiza, mushobora kugisha inama abahanga mu micungire y’umutungo niba bishoboka bakaba babaha inama mwakurikiza. Gusa ibyo mubikora igihe mubona ko nta yandi mahitamo mufite kuko burya biba byiza iyo ikibazo gikemukiye hagati yanyu gusa, kandi mukabikora mwabanje kubyemeranywaho.
Menya impamvu ibatera guhora mutongana mupfa amafaranga : hari ubwo umuntu agira imyitwarire runaka abitewe n’amateka yanyuzemo. Kumenya amateka y’uwo mwashakanye ku bijyanye n’imicungire y’amafaranga bishobora kugufasha kumenya uko mwabona igisubizo nyacyo.
Ibyo ni bimwe mu byabafasha kureka gutongana mupfa imitungo cyane cyane ku bijyanye n’imikoreshereze y’amafaranga kuko ariyo ahanini atera ibibazo mu muryango. Igihe witaye ku gukoresha ubu buryo twavuze byababera igisubizo ku ntonganya muhorana mupfa amafaranga.
Byakuwe kuri about.com
Bishyirwa mu Kinyarwanda na Gracieuse Uwadata
photo : google


text:
Igitero gikaze
Uru ruhererekane rw’ibyigisho 36 bisobanura by’imazeyo ibice by’ igitabo cy’ibyahishuwe. Murib’ibyigisho,
Igitero Gikaze kuri Yesu Kristu n’uko bifite ingaruka kuri buri muntu wese utuye kuriy’isi bisobanurwa kuburyo budasanzwe. Ubwiza bw’ingoma ya Yesu n’amategeko ye bigongana n’ingoma ya Satani n’imigambi ye no kuyobya benshi byose bishyirwa kumugaragaro. Ururuhererekane rw’ibyigisho ningombwa ko birebwa na buri muntu wese, yaba ar’umu Kristu cyangwa atariwe. Ibyo muzabona mur’ibibyigisho n’ibintu by’ukuri, bifite ubuhamya butangaje, n’inyigisho zibinyoma zirigukwirakwizwa kw’ isi hose murik’igihe. Ibibyigisho n’ingenzi ku bimenyekanisha ku bavandimwe n’inshuti kuko muzasobanukirwa ibikorerwa mubwihisho kandi bifite ingaruka kuri buri wese murik’igihe mu murikiwe no gusobanukirwa ibyahishuwe mu mucyo wibirikubaho kur’uyu mubumbe dutuyeho murik’igihe. Gura uruhererekanye rwib’ibyigisho uko ari 36 ubirebe uko bikurikirana, maze urebe igitero gikaze kiri mukugabwa kuri Yesu n’abayoboke be, umenye uko wirinda kugwa mu migambi n’imitego y’umwanzi Satani ushaka kurimburanwa na benshi
Aya ma DVDs ari muri iyi serie:
236 Ubutumire buhebuje
Ubutumire buhebuje n’ubwo kureka byose tugakurikira Yesu. Yesu yatumye abigishwa be kwigisha ubutumwa bwiza no kubatiza abizera mu izina rya Data, Umwana n’Umwuka wera. Ariko se yaba yaravuze ukubatiza abana cyangwa se n’abakuze? Ese haba hariho uburyo bwo nyakuri bwo kubatiza – Kuminjagira, gusuka, kwibiza – cyangwa ntacyo bivuze? Ni iki Bibiliya ivuga kubijyanye n’umubatizo? Kwizihiza izuka rya Yesu. $2.5
235 Imyaka Igihumbi Yategerejwe
Isi yose itegereje igihe cy’imyaka igihumbi y’amahoro iyo Kristo azaremeraho ubwami bwe kandi n’ikibi cyose kizarimburwa burundu. Ni ryari hazabaho umurimo w’imyaka igihumbi muby’ukuri? Ni iki mu byukuri Bibiliya yigisha ku myaka igihumbi iyo abera bazaciramo isi urubanza? Ese ibi wabigereranya ute n’inyigisho zibinyoma zirihanze aha kuriyi ngingo?
Murik’icyigisho ibi byose bizasobanurwa kandi duhawe n’ibisobanuro ku isi nshya n’ubwami bwa Kristo ahatazaba urupfu, ishavu, n’umubabaro.
$2.5
234 Amateka ageze kw’ iherezo
Kugaruka kwa Kristo no guheruka kwarahanuwe muri Bibiliya kandi mu binyejana byinshi abantu bategereje icyo gihe gitangaje. None n’ iki mu by’ukuri Bibiliya yigisha ku kugaruka kwa Kristo kandi ni gute bigereranywa n’urusobe rw’inyigisho ziri hanze aha muri iy’isi ya none? Haba hari kuzajyanwa mw’ijuru rwihishwa? Bizagenda bite ku bapfuye ubwo Yesu azagaruka? Ibi bazo nkibi n’ibindi byinshi birasubizwa muri ik’icyigisho. Uburyo Imana izagoboka abayo bashikamye m’ukuri no gukiranuka babonera muri Kristo byose birasobanurwa murik’icyigisho. $2.5
233 Ibimenyetso n’Ibitangaza
Ik’icyigisho kigaragaza uburyo Bibiliya iburira abantu ku bimenyetso n’ibitangaza bizakorwa mu minsi iheruka kugira ngo bayobye intore niba bishoboka. Ibintu bidasanzwe biboneka mu madini yik’igihe nibyo bita kubonekerwa na Mariya birasobanuwe neza muri ik’icyigisho. Ibyigisho by’ibonekerwa biragereranywa n’ibya Bibiliya. Inyifato zombi z’imbaraga zihanganye ziheruka dusanga mu gitabo cy’ibyahishuwe zishyirwa ahagaragara. Ese ibi byaba byerekeza he? Kandi ni uwuhe mwanzuro wabyo? $2.5
232 1844 n’igitero gikaze
Iyi videwo igendanye n’irangira ry’ubuhanuzi bw’iminsi /imyaka 2300 y’ubuhanuzi bwa Daniel igice cya 8 n’icya 9. Iragaragaza ko ubugome bwariho ku rupfu rwa Kristo buzakurwaho ku iherezo ry’ibihe. Mu nzira z’amashyirahamwe akorera mu bwiru, no mubyo bita guhuza amadini by’inzaduka y’ikigihe, aribo bagize urugaga rwo kurimbura abizera ko bafite agakiza muri Kristo gusa, n’ukuri kw’amagambo ye. Muriki cyigisho mubonamo ibihamya ndakuka biragaragaza imigambi yo kurimbura abahagaze mu kuri Kwa Yesu Kristo no gukiranuka kwe. Murik’icyigisho kandi muzabonamo ibyakozwe murundi ruhande mu mwaka 1844, nko gutangira kwaba bahai, imyigishirize ivugako Imana itaremye ( Theory of evolution) n’ibindi $2.5
231 Ijwo rirenga
Ijwi rirenga n’ubusobanuro bw’igice cya 18 cy’igitabo cy’ibyahishuwe. Havuga iby’ibihe bikomeye biheruka isi aho Imana irimbura imbaraga ziyoboye isi y’uyu munsi. Ikicyigisho kivuga kubijyanye n’ubucuranzi bw’indirimbo z’isi, ubucuruzi, amadini, imyidagaduro, kandi ibyo byose turabibona biri mu njyana imwe. Murik’icyigisho, imigambi yabo ihishwe irahishurwa. Ijwi rirenga n’agasongero k’umuburo w’isi, kandi rikurikirwa n’igikorwa cy’Imana ubwa Yo igoboka abayo.
$2.5
230 Umuburo wa nyuma w’isi
Ikicyigisho gisobanura ibyahishuwe igice cya 14, n’ubutumwa buheruka bwo kuburira isi. Ubutumwa bw’abamarayika batatu buragaragara neza ko ari ikinyuranyo cy’ubwami bwagutse bw’ibya politiki n’amadini bashuka isi y’uyu munsi. Uyu ni umuburo ukomeye wahawe inyokomuntu kandi uzakomeza kugera mu kugaruka kwa Kristo. Abatuye isi yose bakwiye kumenya ibiri muri ubwo butumwa. $2.5
229 Impano y’Imana Nyobozi
Kimwe mu biranga itsinda rirwanya iby’ubwami bwa Satani nkuko bigararukwaho mu Ibyahishuwe igice cya 12:17 n’icya 14 n’ uko bafite uguhamya kwa Kristo bisobanura Umwuka w’Ubuhanuzi.Yaba Imana ikivugana n’abantu b’iki gihe? Mu ruhererekerane rw’abahanuzi bavuga ko bafite ubutumwa buturutse ku Mana, haba hari ijwi riturutse ku ntebe y’Ubuntu? Nigute wamenya Umuhanuzi w’ukuri? Ni iki Bibiliya ivuga kuri icyo kintu? $2.5
228 Urutare rwo kuruhukiraho
Ikicyigisho gisobanura byimazeyo igice cya 10 cy’Igitabo cy’ibyahishuwe, aho gihishura ikinyuranyo cy’inyamaswa iva ikuzimu (Ubwami bw’umubi). Haragaragaza itorero Imana yashyizeho kugirango ritware umucyo kw’isi ryereka abayituye ubugome Satani yashyizeho kuriy’isi ngo yambure inyok’umuntu inzira yo gucungurwa. Iryo torero niryo rizahabwa imbaraga z’ubutumwa butangaje bwo kuburira abatuye isi, kandi ryavutse mugihe cy’ubuhanuzi bwa Bibiliya ngo ritange ubutumwa buheruka bw’agakiza kari muri Kristo n’ukwizerwa kuboneka mu ijambo rye. $2.5
227 Intambara y’ibihangange
Intambara ikomeye iri hagati ya Kristo na Satani mu myaka myinshi nkuko igitabo cy’ibyahishuwe igice cya 12 kibigaragaza irasobanurwa neza muriyi videwo. Urwango rwa Rusufero yanga Umwana w’Imana, n’abamukurikira bose byabateye kumenerw’ amaraso, umubabaro, no gushavura kuri uyu mubumbe birenze uko abenshi babitekereza. Akarengane k’abo bose bizeraga Bibiliya mu gihe cy’icuraburindi nuko ayo makimbirane akomeye kugeza uy’umunsi kuriy’isi agaragazwa muri iyi videwo. $2.5
226 Umuryango w’abibumbye n’imigambi mibisha
Waba Umuryango w’abibumbye ufite umugambi wa politiki gusa? Cyangwa hari n’ibikorwa byagutse by’amadini. Iyi videwo, igaragaza neza imigambi mibisha irwanya iyoboka Mana nyakuri yihishe inyuma y’ibikorwa bya politiki by’umuryango wabibumbye. Muriyi Video kandi hasobanurwa Icyo uyu muryango uricyo mu byukuri nicyo ugamije. Guhera mw’ itangira ry’uyu muryango, kugera ku ntego yawo y’ukuri. Ishingwa ry’ubumwe bwa Politike n’uburyo bw’imyizerere burasobanurwa, aribyo bizageza kw’iherezo kandi bikagira ingaruka kuri buri muntu wese uri kw’isi, bikagira n’ingaruka ziteye ubwoba ku bizera bose ko agakiza kabo kari muri Kristo honyine. $2.5
225 Umuriro utunguranye( Udasanzwe)
Umuriro utunguranye ugendana n’ukwigaragaza kw’ibitangaza byo mu misengere y’amadini y’inzaduka. Inkomoko n’uburyo bw’amadini menshi n’ibyo agambiriye mu myizerere yabo itanga amasezerano y’ubuzima bwiza nibyo bita kurwanya ubukene byose biragaragazwa n’icyo baricyo. Inyigisho zabo zikomoka he? Nikurihe riba bavomyemo amazi yabo? Kandi abo babwiriza bose ni bantu ki? Nka Schuller, Hybels, Warren, Copeland, Benny Hinn, N’abandi. Imigambi yabo yaba ituganisha he? Muri iyi videwo turiga ko mu myizerere mishya y’iki gihe hariho ugukura ku Mana imyizerere fatizo ikajyanwa ku myizerere ishingiye ku muntu n’ibintu. Yesu Niwe Nzira Yonyine dufite yo Gukirizwamo; ntakwiriye gushyirwa ku cyeta rusange (Common denominator) n’abandi bose nka Muhamedi, Budha Krishnah n’abandi. $2.5
224 Kugira ngo Bose babe umwe ( Bose baba ari bamwe)
Turi mugihe bita ubwumvikane bw’amatorero no guhuz’amatorero (ecumenism). Inkota zishe intwari za Bibiliya zisa niziri gusubizwa mu rwubati. Amadini yariyunze nyuma y’igihe kinini yaratandukanye ku bibazo by’amahame bari batandukaniyeho bya Bibiliya. Ryaba iryo terambere rishingiye kw’ isano y’Ibyanditswe cyangwa ni ku mahame ya kimuntu? Ese birashoboka ko ukuri kwashyirwa iruhande kugirango amatorero y’ihuze? Twaba turikujya mu gihe cy’amahoro Bibiliya yatuburiye? Ubwo bazaba bavuga bati “Ni amahoro nta kibi kiriho” nibwo kurimbuka kuzabatungura nk’uko ibise bitungura umugore utwite’ kandi ntibazabasha kubikira na hato (1 Abatesalonike 5:3) Iyi videwo iravuga ku icengerabwenge n’imigambi yihishe inyuma ya bamwe mu ba bwiriza bazwi, nka Robert Schuller, Rick Warren n’abandi $2.5
223 Gahunda nshya yo mu gihe cyacu
Iyi DVD irasobanura uburyo butandukanye ibyitwa amashyirahamwe ya Gikristo bayobora ibyo bizera bitegura kugaruka mu kirere k’uwo bita Kristo wujuje ibisabwa n’imyizerere yose. Amadini ya Gikristo, Abamormon, Abahamya ba Yehova, No guhuz’amatorero by’ubu byose biragaragazwa. Turanareba kuri Maitreya n’amahame ye yo kurwanya Bibiliya no kugaragara kw’abiyita aba Kristo bo muri iy’isi yacu uyu munsi. Yaba guhuza amatorero bifite ingaruka zihishe no kurwanya ukuri biriho mu buryo bw’imyigishirize mu madini, bifite gahunda yo guhindura uburyo bw’imitekerereze n’ubwo kwizera kwa gikristo kwa mbere? $2.5
222 Amayobera y’urupfu
Ese abapfuye bajya he? Ni iki bibiliya yigisha kuri iyi ngingo? Ese ukuzimu kuriho? Ese habaho ubundi buzima nyuma y’urupfu? ese abapfuye baravuga? Abazimu bariho? Yaba Bibiliya ivuga iki ku myuka? Vumbura inyigisho y’ukuri kur’ iyi ngingo itarumvikanye neza. $2.5
221 Ubuyobozi Bushya Bw’isi
Mur’ iyi DVD, haragaragazwa ubuyobozi bushya bw’isi, hamwe n’ingaruka zabyo za politiki n’ubukungu rusange kw’isi hose. Ibanga ryihishe inyuma y’ugushyirwaho k’ubuyobozi bw’isi ritegeka imitimanama y’abantu riragaragazwa neza. Bibiriya idufasha kumenya izi mbaraga zihishe ziri kubugenzuzi bw’ibintu byinshi kw’ isi mu buryo bw’ibanga. Iki gice gishyira kumugaragaro intambara ikomeye hagati y’ikibi n’icyiza yo mugihe giheruka. $2.5
220 Umugore uyoboye inyamaswa
Iyi videwo isobanura Ibyahishuwe igice cya 17 gisobanura umugore ugenzura imbaraga zishyize hamwe. Uwo mugore afite ikimenyetso cy’imyizerere y’urujijo ya Babuloni, no koshya isi ngo ikurikire inyigisho ze. Ukuri kuzuye kuragaragazwa ugereranyije n’ishusho rusange yik’igice hamwe n’ukuri kw’iminsi turimo. Iki gice gishyira ibihe biheruka mu ntambara iri hagati y’icyiza n’ikibi. $2.5
219 Vino ya Babuloni
Bibiliya ivuga neza igihe giheruka cya Babuloni izayobya isi yose. Amahame y’iyo mbaraga iheruka ashobora kugaragazwa muri Babuloni ya kera. Mur’ iyi videwo, imyizerere ya kera ya Babuloni n’inkomoko yayo birashushanyijwe mu gihe cy’amateka kugera no muri iki gihe turimo, ariko iyo myizerere ya gipagani ubu ikaba yariyambitse umwambaro w’ubu Kristu.
Irebere iyi video maze wifatire umwanzuro. $2.5
218 Inyamaswa ebyiri ziba inshuti
Uku n’ uguhishurwa kw’Ibyahishuwe igice cya 13 cy’ibyahishuwe aho inyamaswa yaturutse mu Nyanja n’inyamaswa yavuye mu butaka zabaye inshuti, zifataniriza mu buryo bushya bwo gusenga baramya inyamaswa ya mbere. Ibihamya bigaragara biratangwa ku bwoko bw’izo mbaraga za politiki, intwaro zabo, n’icyo bagendereye. Murik’ gice tubonamo uruhare rwa reta zunze ubumwe za Amerika mu gushyira mu bikorwa amabwiriza y’inyamaswa ya turutse mu Nyanja.
Waba wibaza ese n’inde wagize Leta zunze ubumwe za Amerika umu polisi w’isi kuburyo abatuye isi bose bagomba gukora ibyo ishaka? N’iby’ibanze cyane ko dusobanukirwa izo mbaraga izo ari zo.
$2.5
217 Ubugome bw’igihe cyose
Muri iyi videwo, ibikorwa byihishe by’imbaraga za Antikristo birashyirwa ahagaragara – uko yishyize mu ngoro y’Imana yivuga ko ariwe Mana kandi ko afite imbaraga ziruta iz’Ishoborabyose, yivuga ko afite ubushobozi busumba ubwa Kristo. Ukugaragazwa kw’izo mpinduka aho isi yose izayoborwa mu buyobe bwuzuye. Kandi nanone, Bibiliya ndetse Bibiliya yonyine niyo soko ikoreshwa kugaragaza iyo mirimo. $2.5
216 Ihuriro n’ub’ isiramu
Iyi ngingo yayobeye benshi. Ni gute Isiramu yinjiye mu ishusho y’isi y’amakimbirane? Ese ibi byaba ari ibya politiki, imyemerere, cyangwa amakimbirane y’imyizerere ya politiki? Inkomoko yayo n’iyihe n’intego zayo n’izihe? Byagize izihe ngaruka ku kwihuza no ku mahame y’agakiza ya Kristo? Bishake muri iyi Videwo ibigaragaza. Umurongo ugaragara urashushanyijwe mu mateka, ugaragaza yuko ukuri gutangazwa gufite ibihamya ataramagambo gusa. Waba wibaza ese ni kuki aho ubukristu bwatangiriye hasimbuwe n’idini rihakana Yesu nkumukiza wacu ? Irebere iyi Videwo maze ubone ibisubizo byibyo bibazo. $2.5
215 Ihinduramatwara, Ikandamizwa n’intambara
Iyi Videwo yitwa Ihinduramatwara, Ikandamizwa n’intambara igaragaza ubugome n’intambara za zashowe zikamena amaraso ku isi hose hakarimburwa ubwami ngo himikwe Demokarasi mu rwego rwo gutegura ubuyobozi bumwe ku isi. Amaraso yamenetse ku isi hose n’abari babiri inyuma kugirango imigambi yabo ijye mubikorwa. Ni nde wihishe inyuma y’umuriro ukaze wahekuye inyokomuntu cyane cyane mu binyejana bya nyuma ? Zaba imbaraga z’imyuka arizo zihishe inyuma y’ibiba kugira ngo izane ubutegetsi bushya bw’ibintu ? Bimwe mu byavuzweho ni ihinduramatwara ryo mu kinyejana cyabanje, birangirana n’ukubaho kwa LETA ZUNZE UBUMWE Z’AMERIKA, urupfu rwa Kennedy, n’ugushyirwaho k’ubuyobozi bushya bw’isi. $2.5
214 Ihindurwa ry’Ijambo
Muri iyi videwo harakurikizwa igereranywa rya Bibiliya, rigaragaza impinduka mbi zagiye zishyirwa muri bibiliya nshya bigamije kwambura Kristo icyubahiro cye. Byirebere wowe ubwawe maze urebe niba bikwiriye. Kuko ntakuntu guhuza amatorero byazaga gushoboka batambuye Yesu Imbaraga afite mu byanditswe byera. Niba amatorero agomba guhuzwa Yesu agomba kumanurwa agashyirwa mu Rwego rumwe na Muhamedi, Budhah n’abandi. $2.5
213 Intambara kuri Bibiliya
Intambara yacu si ukurwana n’inyama n’amaraso. Imbaraga z’imyuka mibi ziraharanira kwambura umuntu inkomoko yonyine umwana w’umuntu aboneramo agakiza. Mu ntambara kuri Bibiliya ibihamya bikomeye biragaragaza uko abanzi bakoreye mu rwihisho ngo bashyireho urugamba ruheruka ku Ijambo ry’Imana ubwaryo. Amateka n’amahuriro y’abo bose bashatse guhindura Ijambo ry’Imana ngo barihuze n’icengerabwenge ryabo biragaragazwa neza. Kandi ububuriganya bwakozwe bugamije gahunda yo kuzahuza amatorero yose aribyo birikubaho mu minsi ya none. $2.5
212 Imigambi ihishwe
Iyi video ishyira ahagaragara icengerabwenge(philosophy) n’imigambi byihishe inyuma y’ibigo bikorera mu bwiru. Ni ukuri guhamya imvano y’ukuri yo gusengera ibigirwamana ahantu h’ibanga badasenga Imana yo muri Bibiliya. Iyigire nawe ibi bihamya maze ubone niba ibi bintu bikenewe koko. $2.5
211 Ibanga riri inyuma y’ibigo bikorera mu bwiru
Abenshi banditse ku bigo bikorera mu bwiru (secret seciaties) kandi hari ibikekwa byinshi by’imbaraga yaba iyoboye ibyo bigo. Ubwoko bw’ibanga ni uko imbaraga y’ukuri yihishe inyuma y’imbaraga ikwiye guhora ari iryo banga. Murik’icyigisho, ibihamya bifatika biratangwa ngo bigaragaze mu byukuri uwihishe inyuma y’intebe y’ubutware bw’isi. Mwumva amazina nka Illuminati, freemasonry, n’abandi. Iyi videwo irabibasobanurira neza, uburyo ibyo bigo byahanzwe, uwabihanze, n’umugambi bifite. Biratangaje kumenya ibikorerwa mu bwihisho kandi bifite ingaruka kuriburi wese. $2.5
210 Inyamaswa ivuye ikuzimu
Mu gice cya 11 cy’Ibyahishuwe inyamaswa yavuye ikuzimu, ishyiraho imiterere mishya igamije kuyobya imisengere nyakuri, hanyuma igakuza icuraburindi kw’ isi ishingiye ku mahame ya kimuntu asimbura amahame y’ Imana. Ubusobanuro buhagije ku mpinduramatwara y’ubufaransa n’icengerabwenge ryabwo bihura n’ugushyirwaho k’ubuyobozi bushya bw’isi ( New World Order). Iyi videwo iragaragaza ibintu by’ubutware bw’umwijima Satani yifuza gushyira kw’ isi kandi iragaragaza ingaruka bifite ku buzima bwa buri wese. Iyi videwo n’ inkingi yo gusobanukirwa n’ibibera kw’isi, naho byerekeza. $2.5
209 Igihe impanda zivuga
Impanda ntizagiye zumvikanwa ho kimwe hagati y’abanyamadini. Murik’iciyigisho, muzasangamo ubusobanuro bw’impanda hakurikijwe imiterere y’igitabo cy’ ibyahishuwe n’ibihamya bitangaje byose biragaragazwa ngo tumenye iby’impanda. Impanda muri Bibiliya ni umurage w’ urubanza kandi ni murubu buryo dukwiye gushaka ubusobanuro bw’impanda zo mu byahishuwe. $2.5
208 Ibimenyetso birindwi (7)
Ik’icyigisho n’ubusobanuro bw’igice cya 4 kugeza kucya 7 cy’igitabo cy’Ibyahishuwe. Kigaragaza intambara izengurutse iyigishwa ry’ubutumwa kikanasobanura kuburyo bwimbitse mu mateka y’ibimenyetso birindwi. Uburyo butangaje bw’intambara y’umwijima n’umucyo bikomatanya gusobanukirwa n’igitero gikaze kigabwa kuri Yesu no gucungurwa biboneka muri Yesu wenyine. $2.5
207 Amatorero Arindwi
Murik’icyigisho hasobanurwa amatorero arindwi aboneka mu Ibyahishuwe igice cya 2 nicya 3, iyi DVD itubwira amateka y’amatorero ya gikirisitu. Uhereye igihe cya Yesu, kugeza igihe cyicuraburindi no mugihe ukuri kwaje gusimbuzwa n’amateka y’abantu kugeza ubwo ukuri kwivuga butumwa kwaje kugaruka ku mwuzuro. Ib’ibice bitanga umucyo mu kugaragaza urugamba rwa Kristo na Satani. $2.5
206 Ibyahishuwe na Yesu Kristo
Ik’icyigisho n’interuro y’igitabo cy’ibyahishuwe n’uwagihanze. Burisomo ry’igice 1 cy’ibyahishuwe, risobanura Yesu kristu nk’Imana n’intambara ikomeye hagati y’ikibi n’icyiza. Murik’ icyigisho tubonamo uburyo bwo gusobanura Ibyahishuwe tugendeye ku mahame yo kwiga bibiliya. Dusubiza amaso imyuma mu bihe byakera bigatuma dusobanukirwa neza no guhakana ukuri biriho murik’igihe cya none $2.5
205 Umuntu w’Ibanga
Bibiliya, kandi Bibiliya yonyine irakoreshwa kugira ngo igaragaze imbaraga za Antikristo. Ihembe rito ryo muri Daniyeli igice cya 7 n’ibice cumi na bibiri (12) biragaragaza uwo Antikristo ari we. Ubugome buriho mur’ iyi minsi bushingiye ku mbaraga z’agahembe gato, Amahame y’ibinyoma (avuga ko Antikristo yabayeho mu bihe byashize) no kuvuga iby’ahazaza (bavuga ko Antikristo azaza mu bihe bizaza) ibyo byombi bihabanye n’uko bibiliya ivuga. Ijambo ry’Imana n’inkota ityaye amugi yombi ishobora guhinguranya kugera ku musokoro. $2.5
204 Urujijo rw’ibihe
Mugice cya 2 cya Daniyeli, Umwami Nebukadinezali yarose inzozi, murizo nzozi yabonye igishushanyo kinini cyane, Izinzozi yeretswe zisobanur’amateka y’isi kugeza irangiye. Muburyo burambuye bwiz’inzozi nibihamya byazo, zitwereka aho tugeze mu mateka y’isi zikanatubwira n’ibigiye kuzabaho kuriy’isi. $2.5
203 Umuvugizi wo mu gihe cyacu
Ubuturo bwera ni kimwe mu byigisho byumvikanisha Bibiliya. Buri kintu cyose cyo mu buturo bwera cyashushanyaga umurimo wa Mesiya. Hamwe no kwiga ibyari biwugize, inama y’agakiza irahishurirwa imbere y’amaso yacu. Muri ik ‘icyigisho, ubusobanuro bwa buri kintu cyari mu buturo bwera burasobanutse mu buryo bwagutse. Ubuturo bwera ntibwari ishusho gusa. Bwari igitabo cyigisha ab’ibihe byose. $2.5
202 Aho Yesu yagenze
Iyi videwo iratujyana mu rugendo rwa Palestina ya kera tugaruka ku ntambwe Umwigisha yateye no kwibanda ku byigisho bye bikomeye, harimo ikibwirizo cyo ku musozi, n’impamvu y’imigani. Ubuzima n’umurimo wa Kristo, Ukuvuka kwe, n’urupfu rwo ku musaraba byarashushanyijwe mu buryo bw’amashusho buteye amatsiko. Uzanezezwa n’iyi shusho y’ubuzima bwa Kristo. $2.5
201 Undi muntu
Mur’iyi videwo, ibihamya by’uko Yesu ari we Mesiya biragaragazwa mu buryo bw’amashusho. Ubuhanuzi bwa kera ik’icyigisho kibwumvikanisha neza, byumwihariko ubuhanuzi bwa Daniyeli igice cya 9 bw’ibyumweru mirongo irindwi burasa ku gihe nyakuri cya Mesiya cyo kugera kw’isi. Ukwiga ubu buhanuzi bwamaganywe na bamwe mu bigisha batifuje ko Yesu yamenyekana nka Mesiya. Iga ibihamya byagaragajwe muri iyi videwo maze wifatire uwawe mwanzuro. 2.5$
error: Content is protected !!


text:
Imyaka irenga 11 irashize, umubare munini w’abafite ubumuga butandukanye bahabwa amahugurwa mu bubaji, ubudozi, ubwubatsi n’ibindi, ariko si aho birangirira kuko nabo bakomeza guharanira gushaka icyabateza imbere bashimangira ihame ryo kwigira.
Nyankiko Pierre, umubyeyi w’abana batatu ufite ubumuga bwo kutabona atuye mu kagali ka Bibare mu mudugudu wa Amariza mu murenge wa Kimironko ho mu karere ka Gasabo ubusanzwe akaba ari umuganga w’imitsi wigenga na rwiyemezamirimo ukora mu by’ubwubatsi yatanze ubuhamya bw’uburyo hari banki yimye uburenganzira umugore we(nawe ufite ubumuga bwo kutabona) bwo gufunguza konti mu izina rye bwite.
Ati “Tujya gufunguza konti mu ishami muri imwe mu mabanki ifite ishami i Byumba, umugore wanjye banze kumufungurira konti kugira ngo ajye ayihemberwaho.
Badusabye gushaka ushobora kumahagararira akanamukorera gahunda zose za konti ye, ariko twabasobanuriye ko bidashoboka, kuko umuntu agomba gufunguza konti mu izina rye akajya ayikoreraho icyo ashaka, akaba ari we wishyiriraho umwishingizi ku bushake bwe, bitarinze gusabwa na banki.”
Yakomeje atangaza ko yahamagaye Visi Guverineri wa Banki Nkuru y’igihugu, Dr Monique Nsanzabaganwa bamusaba kubakorera ubuvugizi.
Ati “ Twavugishiije umuyobozi wungirije muri Banki Nkuru y’igihugu tumubwira icyo kibazo , nawe ahamagara iryo shami abasaba ko baha uburenganzira umugore wanjye agafunguza konti akajya ayihemberwaho kuko yari umukozi w’umushinga witwaga ‘Mentorship’ wakoranaga na REB.”
Nyankiko ngo ibyo yabonye byamuteye impungenge cyane ku mikoranire hagati y’amabanki ndetse n’abafite ubumuga.
Ati “Undi munsi nanjye nashatse kujya mu yindi banki ifite ishami Kimironko, njya gufunguza konti banyohereza mu karere gushaka urupapuro rumpa uburenganzira, ariko byasabye kubanza guhamagara abandi bantu badukorera ubuvugizi.
Yakomeje agira ati “ Inzira dusabwa kunyuramo dusaba ibyangombwa ni ndende cyane. Mu myaka ibiri ishize nagiye gusaba inguzanyo ku mushahara barayinyima. Banki aho kubona ubushobozi, ibanza kubona ubumuga.”
Bahuza Jean Floribert uyobora Umuryango w’abamugariye ku rugamba n’abandi bafite ubumuga bukomeye, RECOPDO yasobanuye ko ikibazo cyo kutizerwa n’amabanki ari kimwe mu bituma imishinga y’abafite ubumuga idindira ngo kuko amabanki atabizera mu gihe bayagannye bakeneye inguzanyo.
Ati “ Usanga kubura igishoro bibera imbogamizi abafite ubumuga, hari igihe baguha ikiraka nk’icyo gusudira inzugi z’inzu ugasanga koperative murimo nta bushobozi ifite kandi na banki kenshi ntabwo zikunda kubizera.”
Yakomeje agira ati “Icyo twifuza ni uko amabanki yafata abafite ubumuga nk’abandi Banyarwanda bakabaha inguzanyo kuko na bo bashoboye. Kuba umuntu afite ubumuga ntibikwiye kumwambura uburenganzira bwe.”
Maurice Toroitich, ukuriye urugaga rw’abanyamabanki mu Rwanda avuga ko yatunguwe no kuba hari abafite ubumuga bavuga ko batoroherezwa mu buryo bwo kubona inguzanyo.
Agira ati “ Icyo nzi ni uko amabanki akorera mu mucyo nta vangura tugira hagati y’abakiriya bacu, twakira mu buryo bumwe abakiriya batugana, ntunguwe cyane no kumva ko hari bamwe bavuga ko bahabwa akato kuko iyo abantu baje gusaba inguzanyo tureba icyo binjiza ntakindi dukurikiza.”
Yakomeje atangaza ko abakozi b’amabanki bagomba kumenya ko kumugara bidasobanuye kudashobora.
Ati “Tugiye gukomeza kwigisha politiki ya banki kuri iyi ngingo, igisabwa ni ukwigisha umuryango nyarwanda usibye n’amabanki gusa, bagasobanukirwa ko ibiremwamuntu aho biva bikagera bigomba gufatwa kimwe kuko abafite ubumuga ni abantu nk’abandi, bakorera amafaranga, bagira imishinga ibyara inyungu, kandi bashoboye kwishyura inguzanyo iyo bagujije amafaranga.”


text:
>> Diyosezi
ABAGIZE UMURYANGO W’AGISIYO GATOLIKA WA KOLPING MU RWANDA BAKOZE URUGENDO NYOBOKAMANA I BYUMBA
Tariki ya 27/10/2017, abagize Umuryango w’Agisiyo Gatolika wa Kolping, mu Rwanda bakoze Urugendo nyobokamana ku cyicaro cya Diyosezi Gatolika ya BYUMBA. Ni urugendo nyobokamana rukorwaku munsi ngarukamwaka ku isi yose wo gusabira Umuhire Adolphe Kolping ngo ashyirwe mu rwego rw’Abatagatifu. Iyi tariki yubahirizwa ku isi hose, ishobora kwimurirwa ku yindi tariki ikwiye bitewe n’impamvu z’igihugu iki n’iki. Adolphe KOLPING ni umupadiri w’Umudage wabayeho kuva 8/12/1813 kugeza 4/12/1865, atangiza ibikorwa byo gufasha urubyiruko kwivana mu bukene no gusenga Imana, byaje kubyara Umuryango wamwitiriwe.
Umushyitsi mukuru yari Umwepisikopi wa Diyosezi ya BYUMBA, Musenyeri Serviliyani NZAKAMWITA, akaba n’Umurinzi (Protecteur) cyangwa Umwepisikopi uhagarariye abandi mu Nama y’Abepisikopi Gatolika mu Rwanda, muri Komisiyo ishinzwe Ubutumwa bw’Abalayiki, uwo Muryango ubarizwamo. Hari kandi Omoniye wa Kolping Rwanda, Padiri Festus NZEYIMANA. Hari ba Omoniye b’Ingo za Kolping mu Maparuwasi 63, Kolping Rwanda ikoreramo. Hari abanyamuryango ba Kolping 1463 ku basaga 2500 bagize uwo muryango mu Rwanda, baturutse muri izo Ngo za Kolping.
Ibyo birori byabimburiwe n’umutambagiro w’Abakolpingi baririmba indirimbo y’Umuryango (Hymne) bafite n’amabendera ry’Umuryango; barangajwe imbere na Omoniye ku rwego rw’igihugu, Abagize Inama y’Ubuyobozi ndetse n’abakozi ba Kolping ku rwego rw’igihugu.
Umutima w’ibyo birori wari Igitambo cy’Ukarisitiya cyayobowe n’Umushumba wa Diyosezi ya BYUMBA,Musenyeri Serviliyani NZAKAMWITA. Amasomo ateganywa na liturujiya y’uwo munsi ku isi hose, yari Ezekiyeli 36, 24-28 ; 1Petero 2, 4-9, Luka 22, 24-30. Abanyamuryango ba Kolping basabira uwashinze Umuryango waje no kumwitirirwa,ngo ashyirwe mu rwego rw’Abatagatifu dore ko ubu ari Umuhire (le Bienheureux). Mu nyigisho ye, Umwepisikopi yibukije ko Padiri Adolphe KOLPING yaranzwe no kubaha Imana nk’uko Yezu yubaha Imana Data, agakora ugushaka kwayo, akicisha bugufi kandi akiyoroshya (Luka 22, 27). Yabasabye kuba Abakristu b’icyitegererezo muri bagenzi babo, bityo bakaba amabuye nyabuzima Kristu yifashisha yubaka Kiliziya n’igihugu (1Petero 2, 5). Yabibukije ko KOLPING ataranzwe n’umutima w’ibuye (Ezekiyeli 36, 26), ahubwo yaranzwe no kubaha Imana no gukunda bagenzi be cyane cyane abaciye bugufi. Aha Musenyeri yagarutse ku ndangagaciro eshatu zaranze KOLPING: Isengesho, Gukunda umurimo no Kwiga, maze asaba abanyamuryango ba Kolping kurangwa n’isengesho rizabafasha kwitagatifuza no gutagatifuza isi bayigira nziza. Yabasabye kandi gukunda umurimo bityo bakiteza imbere, bagateza imbere n’igihugu. Yabasabye kandi gukunda kwihugura.Yagize ati: “Ubwenge burarahurwa”.
Mu gusoza yabasabye ibintu bibiri ngenzi. Kwiga Inyigisho za Kiliziya zivuga ku mibereho n’imibanire y’abantu (Doctrine Sociale de l’Eglise), ndetse no kubaka ingo nzima. Yibukije ko Papa Yohani Pahulo II yasabye Akanama gashinzwe Ubutabera n’Amahoro kwandika igitabo gisobanura kandi gitanga umurongo ku mibereho n’imibanire y’abantu. Icyo gitabo kiri gushyirwa mu Kinyarwanda. Komisiyo ishinzwe Abalayiki, ireberera n’Abanyamuryango ba Kolping yatangiye kugisobanurira impuguke. Yagize ati: “Twatangiye kusobanurira impuguke izo nyigisho kugira ngo abahugutse mu bundi bumenyi, bamenye n’icyo Imana ibashakaho, maze mu byemezo bafata bajye bamurikirwa n’inyigisho z’icyo gitabo”.
Yabibukije kandi, nk’uko twabivuze haruguru, ko bagomba kubaka ingo nzima. Yabasabye kuba ku isonga mu kubaka no kuzuzanya. Bityo, urugo rube igicumbi cy’ukwemera n’inkingi y’amajyambere. Abana babyiruke bazi Imana, bayikunda kandi bubaha bagenzi babo, baniyubaha. Ubukristu bushinge imizi mu muryango. Ingo zabo zigire ubuzima bwiza ku mutima no ku mubiri. Asoza agira ati : “Umuhire Kolping adusabire”.
Padiri Festus NZEYIMANA, Omoniye wa Kolping RWANDA mu ijambo rye, yasabye Aba-kolping kwigiramo indangagaciro zaranze KOLPING. Yagize ati: “Intego ze [ Gusenga, Gukora no Kwiga] muzigire izanyu, muri Kiliziya no mu muryango nyarwanda. Abaturanyi bagomba kubona ko imikorere yanyu ifite itandukaniro, ubudasa, mukaba Bandebereho”. Yasabye buri munyamuryango wa kolpingi gushaka abavandimwe babiri, akabasangiza ibyiza bya Kolping, byashoboka nabo bakinjira muri uyu Muryango. Yashimiye inzego z’umutekano zabafashije muri icyo gikorwa ndetse na Radiyo Mariya Rwanda yatangazaga ibiri kuhabera.
Umunyamuryango wa Kolping ya Paruwasi Nyamiyaga, muri Diyosezi ya Butare, yatanze ubuhamya bw’ibyiza Umuryango Kolping wabagejejeho. Dore ko ari n’aho uyu Muryango wageze bwa mbere uzanywe n’umupadiri wo muri Tanzaniya, Honoratus MWAGENI. Mu buhamya bwe, yagarutse ku bikorwa by’uwo Muryango iwabo, birimo ubuhinzi, ububaji , gusudira ibyuma n’ishuri ry’indimi ku bakuze, ryaje kwakira n’abana bavuye mu mashuri abanza , rigahinduka Ishuri Ryisumbuye Ryigenga.
Uwo munsi wasojwe n’ubusabane, Abanyamuryango ba Kolping bakomeza isengesho berekeza iwabo.
Padiri Valens NSABAMUNGU Diyosezi BYUMBA
Byanditswe : 2017-11-04 08:29:30
Uwabitangaje : Diocese Byumba


text:
Indabo z’abageni zo mu ntoki zigezweho
Uko iminsi ishira ibijyanye n’abageni bigenda bihindagurika haba imyambarire,insokozo,indabo n’ibindi byose umugeni aba akenye kugira ngo abe aberewe,kuko rero bihinduka uko iminsi ishira niyo mpamvu tugiye kukwereka indabo zigezweho zitandukanye nuko byahoze mu minsi ishize,kuko ubu hagezweho indabo z’ibara rimwe cyangwa abiri ariko yenda gusa kuburyo zitaba zivangavanze nka kera.
Kuri ubu hagezweho,ururabo ruringaniye rutari runini cyane rw’ibara rya beje gusa kuburyo ruba rutavangiye n’irindi bara na rimwe.
Hagezweho kandi ururabo rubumbiye hamwe rudasandaye narwo rw’ibara rya pink ariko ya pink iba yerururutse
Abandi kandi bakunda ururabo rukoze nk’izi twavuze haruguru ariko rukaba rusa n’umweru dede nta rindi bara ririmo.
Urundi rurabo rwiza cyane ni uruba narwo rukoze nk’izi rubumbiye hamwe kandi ruringaniye ariko rwo rukaba rusa n’umweru rukaba ruvanze na beje nkeya.
Hari kandi ururabo ruba rwiza ku bageni usanga ruvanze,kuburyo beje iba nyinshi na pink nkeya kandi narwo rugezweho.
Izi nizo ndabo zigezweho ku bageni bo muri iyi minsi,bitandukanye no hambere aha,aho wasangaga umugeno afite ururabo ruvangavanzemo abara atandukanye.
NZIZA Paccy


text:
Ibintu biranga umugabo mubi mu rugo rwe nuko byakosorwa
Kuba urugo rwabura amahoro cyangwa se rugasenyuka umugore n’umugabo bashobora kubigiramo uruhare bitewe n’imyitwarire ya bombi cyanwga se umwe muri bo. Muri iyi nkuru turareba ibiranga umugabo mubi wisenyera urugo nuko byakosorwa.
Urukundo akunda umugore we aruheruka akimurambagiza; Nubwo abashakanye baba bashaje, baba bakiri bato, baba bamaze gukura urukundo bakundanaga mbere rukwiye gukomeza. Abashakanye baba barabanje kurambagizanya babwirana amagambo meza, bisanzuranaho ariko bamara kubana ugasanga umugabo yabaye igikoko. Umugore akeneye gukundwa yaba akiri muto, yaba yarabyaye, yaba amaze kuba umukecuru igihe cyose umugabo agomba gukunda umugore we.
Gutuma abandi bamwubahuka; Gusanga umuntu w’umugabo aciye ahantu bavuga ku mugore we nabi nawe agafatanya nabo ashyiramo umunyu ngo ni mubi cyane. Ubusanzwe hari inshingano enye z’ingenzi umugabo afite ku mugore we;
- Gukunda umugore we
- Kumukundwakaza
- Kumurengera
- Kumurengera muri rubanda nubwo yaba ari mu mafuti. Iyo umugore umurengeye mu mafuro bimukora ku mutima cyane akabyitura umugabo we.
Kugandira umutima nama w’umugore we ; Niba umugore atajya agira icyifuzo n’inama atanga mu rugo icyo gihe uba uri umugabo mubi. Burya abagore nabo bagira ubwenge kandi bafite uruhare mu rugo mu bikorerwa mu rugo rwabo. Abemera Bibiliya mwasoma iby’umugore witwa Abigayili.
Kwanga kwakira ibyifuzo by’abana n’umugore; iki cyenda gusa n’ingingo tuvuyeho ariko noneho byongeyeho n’abana
Gufata umugore nk’igikoresho; Usanga akenshi mu byaro bimwe hari abagabo babyukira mu kabari ntajye gukora maze umugore akajya gukora kuva saa kumi n’enyiri ahetse umwana, agataha yikoreye ibyatsi by’inka n’umwana, yagera mu rugo akajya mu gikoni , umugabo yibereye mu kabari. Aho umugore azereza umugabo akagurisha akabijyana mu kabari. Niho usanga umugore ashaje imburagihe kuko akora ibirenze imbaraga ze. Mu mujyi naho birakorwa mu bundi buryo aho umugabo yumva ko ari nyakubahwa mu rugo rwe aho kumva ko umugore we bagomba gufatanya.
Ntazi ibikwiriye gukorerwa abana be; umugabo wigira ntibindeba ugasanga ibyo abana basabwa byose ntabyo azi kandi ntabashaka no kubitanga. Niba umwana bamwirukana kubera amafaranga y’ishuri akaza abwira mama we, umwana akaba atazi kugira ikintu na kimwe yaka papa we nawe ntakurikiane ngo amenye ibyo abana bakenera icyo gihe aba yujuje ibyagombwa byo kuba umugabo mubi. Umugabo mwiza yari akwiye kuba ariwe ubazwa ibyo abana bakenera kandi akabitanga. Birashoboka ko yaba atabifitiye ubushobozi ariko byibura akaba abizi ko ari inshingano ze.
Kudaha agaciro imirimo yo mu rugo umugore akora; birashoboka ko umugore wawe yaba yirirwa mu rugo akora imirio yaho abenshi bakunze kuvuga ko ngo nta n’akazi afite ariko burya aba akora akazi gakomeye. Iyo umugabo atashye ntahe agaciro iyo mirimo ahubwo akaza atura umugore we umunabi ngo yiriwe akora ubusa burya ntabwo aba ari umugabo ushyira mu gaciro. Imirimo yo mu rugo iba ari myinshi cyane iyo harimo no kwita ku bana.
Umugabo ukoresha urutoto n’iterabwoba; Iyi ni iturufu abagabo bakunda gukoreshwa ngo batabazwa iby’inshingano zabo, umugore yagira ngo amubajije ikintu runaka ababa aramukankamiye ubutaha umugore akajya atinya kugira icyo amubaza.
Agaragaza ibambe rike igihe umugore we afite imbaraga nkeya; Tekereza kuba umugore araye umugabo ngo sinajya mu gikoni inzara ikamwica. Nyamara niyo waba uri umusirimu ute igihe umugore wawe afite intege nke ukajya mu gikoni ukamutegurira icyayi ukamuzanira biba ari n’uburyo bwo kumubikamo urukundo ruzatuma mubana neza.
Bene abo bagabo iyo badahindutse ntibuka ahubwo barasenya. Ubutaha tuzbagezaho n’ibiranga umugore mubi mu rugo rwe nuko byakosorwa.
Gracieuse Uwadata


text:
Gucana inyuma bimaze gufata intera hagati y’abashakanye ku buryo usanga biri mu mpamvu zikomeye zituma hari bamwe bafata umwanzuro wo gutandukana burundu.
Umunyabugeni Jason ufite inzu ikora imitako itandukanye ndetse n’impeta ya Bespoke Jewellery iherereye mu Mujyi wa Beverly Hills i Los Angeles muri Leta Zunze Ubumwe za Amerika yashatse igisubizo kuri icyo kibazo maze akora impeta izajya itamaza uwubatse urugo uzajya agerageza guca inyuma mugenzi we.
Inkuru yanditswe ku rubuga elcrema ivuga ko uyu munyabugeni yasanze ko abagore cyangwa abagabo iyo bashaka guca inyuma abo bashakanye babanza bagakuramo impeta kugira ngo bigaragare ko bakiri ingaragu.
Iyi mpeta yakozwe na Jason yo ngo izajya ishyira ikimenyetso ku rutoki rw’uwayambaye cy’uko yashyingiwe kugira ngo ibyo bibashe kuburira uwo benda gukorana imibonano mpuzabitsina ko atari ingaragu ndetse uramutse wamubeshye yahita akuvumbura.
Iyo mpeta ikozwe mu buryo igihe urimo kuyikuramo ikwandikaho ku rutoki ko washyingiwe. Mu buryo buzimije igaragaza ijambo “deirram” warisoma uturutse inyuma bikaba “married”, bisobanuye uwashyingiwe.
N’ubwo iyi mpeta yakozwe kugira ngo ababeshywaga bagakoreshwa imibonano mpuzabitsina bibonere ukuri, ngo nta cyizere ko izacyemura burundu ibijyanye no gucana inyuma kuko hari n’abasambana n’abantu bazi neza ko bafite abagore cyangwa abagabo cyangwa se bagasambana ayambaye (impeta) bitagombye kuvuga ko bayikuyemo ngo bagamije kubeshya.
Ikindi cyibazwa kuri iyi mpeta ni uko kuba umwe mu bashakanye ashobora gusaba mugenzi we kuyambara byaragaza ko atamufitiye icyizere nabyo bikaba byakurura amakimbirane hagati yabo.
18,393 total views, 100 views today


text:
1
Yoooo!!!!! Gutunga ibendera numva ntakibazo kirimo ahubwo ikibazo ndumva yahanirwa magendu
ndumiwe pe ubwo se bigisha iki koko?
Nahumure ejo cyangwa mu cyumweru gitaha bazamurekura yikomereze.
Nonese kugira ibendera ry igihugu nabyo ntimbemewe burya ? ??ndumiwe
Nonese ko mutatubwiye icyo iryo bendera yari aritungiye? Yarikuye he? Ibyo aribyo byose mwamubajije. Please mujye mutanga amakuru yuzuye.
pumbafu tu
Police yacu niyo kubahwa rwose barashoboye
Ubuse koko uyumwarimu yatangaga ubuhe burezi?Arikose kuki mutatubwiye amazinaye?kumva ngo ni mwarimu gusa ntibihagije .Nimutubwire amazina ye,byaba byiza kurushaho
Nikizongwe
1


text:
Nakomeje kwibaza,
Njyewe-“Dore umwaka urashize, ngiye kurangiza amashuri yanjye ntazi aho Kate ari ndetse na Teta nawe ntazi amakuru ye, Cyusa yabonye amahirwe ajya mu butumwa bw’ amahoro wenda yari kudufasha kumushaka,
Ariko se uburakari Cedric yajyanye bikaba ngombwa ko bamuhamagara ku kazi igitaraganya ni iherezo ry’ urukundo rwacu? Cyangwa igihe cyari kigeze ngo ahitemo bundi bushya,
Uuuh, …yego nibyo ni za nzozi yarose musezera ngiye aho ntazongera kumubona none ahubwo niwe ugiye kure…. ese ubu koko nkore iki?”
Nakomeje kwicara aho nitegereza uko umuvumva w’ ikivu uza ugana ku nkombe, hashize umwanya munini,
Njyewe-“Nibyo…nibyo koko ni za nzozi zibaye impamo, ubu se Kate mwibagirwe? Oya…oya ntibishoboka, ahubwo dutinze kurangiza gukora ikizamiri cya Leta, nzashogoshera njye kumushaka, nta buzima nabamo ntafite Kate”
Navuye ku kivu mukabwibwi nsubira mu kigo, nkomeza kwitegura ikizamini umunsi uragera dutangira kwerekana icyo dushoboye, buracya ari umunsi wa nyuma ngo dusoze nagiye mu biro bya Animateur, numvaga nshaka kumushimira by’ umwihariko uburyo yamfashije kuva umunsi wa mbere antega amatwi, inama ze zari muzatumye nari uwo ndiwe icyo gihe.
Narakomaze ndinjira akimbona,
Animateur-“Eeeeh! Bite sha Gabby!”
Njyewe-“Ni byiza Animate! Ni kalibu se ntabwo muheje?”
Animateur-“Humura ni kalibu nta kibazo rwose, urumva wabura kalibu hano koko Gabby?”
Njyewe-“Eeeh! Urakoze cyane”
Maze kwicara,
Animateur-“Bite se by’ ibizamini?”
Njyewe-“Ni byiza rwose ndi kugerageza”
Animateur-“Nuko nuko gerageza rwose kandi nizeye ko uzabitikura, ntabwo wadusebya ndabyizeye”
Njyewe-“Ntabwo byo nabikora, Animate! Muri uyu mwanya rero nari nje ngo ngusezere…”
Animateur-“Uuuh! None se ntabwo uzaca mu rugo ngo…?”
Njyewe-“Oya, ahubwo buriya ibyiza nuko nazazana na Mike umunsi azaba aje kubasura”
Animateur-“Ariko ubundi sha Gabby, ko nibagiwe kukubaza uriya mugore Mike akorera akora iki?”
Njyewe-“Uriya se? Ko ari umukire ra? Ni umucuruzi ukomeye, arishoboye kabisa iyo tutamugira ibintu byari bibaye ibindi, uzi ukuntu agira umutima mwiza?”
Animateur-“Eeeh! Ibyo byo ndabizi, uzi ko kubera Mike ubu murugo yatangiye kuhavugurura? Uhageze ubu wakumirwa, ahubwo jya nibaza niba nta kibyihishe inyuma”
Njyewe-“Oya ntacyo rwose ni umutima mwiza yifitiye ahubwo mujye mushimira Imana, amahirwe Mike yagize ntabaho”
Animateur-“Ibyo byo”
Njyewe-“Animate! Nkuko nabikubwiye nari nakugeneye uyu mwanya ngo ngushimire kuri byose wakoze ngo mbe ndangije kwiga amashuri y’ ingenzi, kuva umunsi wa mbere untega amatwi namenye ko byose bishoboka, Imana iguhe umugisha kuko wambereye umuyobozi muri iyi nzira ndende”
Animateur-“Nuko nuko urakoze gushima ariko inzira iracyari ndende, hanze aha ugiye ntabwo byoroshye, uzagorwa na byinshi ariko umutimanama wawe uzakuyobore ugendere kure ikibi, ikindi kandi ntuziyandarike utazariyora, hagati aho rero ubufasha bwanjye ndabwemeye uzajye ungisha inama dufatanye turebe ko hazaba heza”
Njyewe-“Hhhh! Animate! Humura wowe erega ndi mukuru, kandi urakoze gukomeza kumpa ikizere”
Animateur-“Ndakwizeye sha Gabby! Nkunda ko utega amatwi ntacyo njya nkubwira gica mu gutwi ngo gihinguke mu kundi, rimwe nanjye nzasimbuka nze kubasura”
Njyewe-“Yego rwose uzaze wisanga”
Animateur-“Sawa ngaho jya kwitegura neza ikizamini cyanyuma, burya ngo ibyanyuma bica amazuru”
Njyewe-“Hhhhhh! Oya ahubwo ibya nyuma byijyanamo”
Twese-“Hhhhhhh!”
Nasezeye Animateur ndasohoka njya muri etude, nkirambura ikayi nagiye kumva numva telephone irasonnye, mu kureba uwari umpamagaye nasanze ari Shaddy ndamwenyura nibuka ko isaha yari yaramenyereje kumpamagaraho igeze ndasohoka nicara inyuma y’ ishuri nkanda yes,
Njyewe-“Hello!”
Shaddy-“Oui Hello Gabby wanjye amakuru?”
Njyewe-“Ni meza Shaddy! Nari nagukumbuye”
Shaddy-“Oooh are you sure?”
Njyewe-“Yes I am sure, ntubizi se ko bisigaye ari indwara kuri njyewe se?”
Shaddy-“Yooooh, humura ugiye gukira burundu nako dore ni ejo, ahubwo nari nguhamagaye ngo nkubwire ko ejo nzaza kugufata”
Njyewe-“Koko se Shaddy?”
Shaddy-“Cyane rwose, wowe nurangiza gushyiraho akadomo uhite undya akara nzaba nageze aho kare”
Njyewe-“Ubwo se ntiwigoye Shaddy? Kuza kumfata byakugora kandi byatuma utakaza amafaranga n’ umwanya, reka nzizane nta kibazo”
Shaddy-“Oya Gabby! Ikibazo cy’ amafaranga cyacyemutse cyera, ntugahangayikishwe n’ amafaranga Shaddy afite isi, ahubwo witegure tuzace ahantu hamwe aho ku Gisenyi ubanze uruhuke mu mutwe wibagirwe mood y’ ishuri mbega nkwinjize mu buzima bushya, ahubwo reka nze nake n’ uruhushya…”
Njyewe-“Shaddy! Rwose hari ibyo ujya unkorera nkumva birandenze, Imana yaguhaye uwo mutima mwiza yaguhaye impano itagereranwa, ntugahweme kuyishimira”
Shaddy-“Yego sha, urakoze, uremeye se nake uruhushya?”
Naracecetse ntangira kwibaza icyo nsubiza Shaddy, nkiri muri ibyo,
Shaddy-“Ko utansubiza Gabby?”
Njyewe-“Shaddy! Wari ugize neza nako ngiye kugushimira navuga byinshi gusa ndumva mubyo nkeneye kurusha ibindi ubu gusohoka no kwiyibagiza mood y’ishuri bitarimo”
Shaddy-“Ooooy God! Niki ukeneye se Gabby?”
Njyewe-“Shaddy! Nk’ umusore usohotse mu ishuri mpangayikishijwe no gushaka akazi, kuba wansohokana ni byiza ariko kuba njye ntakwisohokana ngo nigurire bivuze ko mfite byinshi byo gukora kugira ngo ntaziyima”
Shaddy-“Ahaaaa, Gabby! Imana izabigufashemo gusaa…nako ubaye wabyemera wemeye tugafatana ikiganza ntacyo wabura”
Njyewe-“Koko se Shaddy?”
Shaddy-“Gabby! Mu bushobozi Imana yampaye ntabwo nzabura kuguha icyo ukwiye, humura nkuko natabaye Papa wawe bikaba intandaro yo kumenyana nawe bizaguhe kunyizera untandukanye n’ abandi, sibyo?”
Njyewe-“Ooooh urakoze cyane Shaddy!”
Shaddy-“Ngaho reka nkureke ukomeze witegure ni ahejo, kandi nugera ino uzahite umbwira”
Njyewe-“Nta kibazo nzakubwira Shaddy kandi nanone urakoze cyane”
Shaddy-“Bye sha ndaguk…bye nako”
Call end.
Nakuye telephone ku gutwi nsubira mu ishuri nkomeza kwiga, amakayi nayapfundikiye iryo joro nshimira Imana mu gitondo tubyuka tujya gushyiraho akadomo, igipapu na matela ndabiheka mfata umuhanda ngaruka mu rugo.
Mu rugendo rurerure mu nzira naje nibaza byinshi, naje ntekereza aho ngiye gutangirira ubuzima, nkabona iyo shusho ngiye kwaka akazi n’ ayandi nakagezemo ndinda ngera I Kigali, nkiva mu modoka telephone yahise isona nshyira ibikapu hasi ndebye nsanga no Mike nkanda yes,
Njyewe-“Yes Mike, bite byawe wana?”
Mike-“Ni sawa Bro, nturagera i Kigali se?”
Njyewe-“Ahubwo wagira ngo wandebaga, ubu nibwo nkiva mu modoka, nari ndi kwibaza aho nerekera”
Mike-“Eeeeh! Ugize amahirwe kabisa, Patrona yari yantumye kuri bank hano ruguru gato, ndi kumwe n’ umushoferi mukanya turaje tugufate tuguhe ka Lift”
Njyewe-“Urakoze Bro, amakuru mashya se?…”
Mike-“Gabby! Wowe tuza ndaje ngufate, iby’ amakuru byo humura ndayaguha menshi”
Njyewe-“Ok, noneho reka mpagarare ku muryango wa gare”
Mike-“Sawa sawa”
Ako kanya naganye mu marembo ya gare, nkomeza gutegereza Mike, hashize nk’ iminota makumyabiri aba araje tumaze gusuhuzanya amfasha kwinjiza ibyo nari mfite mu modoka, dufata inzira,
Mike-“None se amakuru Gabby?”
Njyewe-“Ni meza Bro, sinjye mbonye urugamba rugera ku musozo”
Mike-“Ibyo byo gusa ihangane usanzanganijwe inkuru mbi n’ inziza”
Mike yabaye akimbwira gutyo ndikanga, nibajije icyaba cyabaye ntangira kubunza imitima,
Njyewe-“Mike! Niki ugiye kumbwira?”
Mike-“Gabby! Wihangane Papa wawe yararwaye araremba”
Njyewe-“Oya Mike…oya nta kuntu byaba ari byo ngo ube utarampamagaye kandi uzi ko ari njye mfura ye…”
Mike-“Ihangane Bro, ndabizi ni wowe mfura ya Mateso ariko impamvu ntakubwiye nagiraga ngo utazahangayika bigatuma utsindwa”
Njyewe-“Mike! Papa ari hehe?”
Mike-“ Gabby! Papa wawe yagiye mu bitaro amaramo igihe bageze aho baramusezerera, ubu arwariye muri ya nzu Patrona yavuguruye,humura ariko afite umurwaza”
Njyewe-“Mana wee, arwaye iki se ahubwo?”
Mike-“Yewe Gabby, indwara ye yo ntayo nzi pe?”
Njyewe-“Ooohlala, ubu se koko…”
Mike-“Komera turahari Gabby, kandi Papa wawe azakira”
Natangiye kwibaza byinshi umuhangayiko unzamukamo gusa nk’ umugabo narikomeje,
Mike-“Nkuko nabikubwiye, nubwo bwose wakiriye inkuru mbi ariko hari n’ inziza irakurema agatima”
Njyewe-“Eeeh! Mbwira Mike, Kate yarabonetse Teta ntabe yarambwiye?”
Mike-“Oya…ahubwo Linda yibarutse umuhungu, nubwo byari bigoranye ariko byagenze neza”
Njyewe-“Eeeh! Imana ishimwe, Mike! Wamfashije mukihuta ngasanganira Papa wo kabyara we?”
Mike-“Eeeeh! Ibyo byonyine? Nta kibazo rwose”
Bidatinze twagezeyo, Mike aransezera ambwira ko ari bugaruke nimugoroba, ninjira mu gipangu, nitegereza ya nzu Patrona yari yaravuguruye, narayitegereje ntangira kwibaza niba koko tuyiberamo ubusa nta bukode adusaba, binkora ku mutima, ninjira mu nzu vuba, nsanga Linda wari uhetse umwana yicaye impande ya Papa wari uryamye kuri matela muri salon, ahita ahaguruka vuba,
Linda-“Gabby!”
Njyewe-“Karame Li!”
Linda-“Ahwiiii! Imana ishimwe ubwo uje, Papa yararembye…”
Njyewe-“Humura nabimenye Li! Tuza kandi arakira”
Maze guhobera Linda no kureba umwana naciye bugufi nitegereza Papa wari waraheze mu kiringiti, n’ ijwi rito,
Papa-“Gabby! Ni wowe?”
Njyewe-“Ni njyewe Papa”
Papa-“Mwana wanjye uraje?”
Njyewe-“Yego ndaje, umeze ute se Papa?”
Papa-“Yewe! Ntabwo, nta kabaraga namba rwose, ubu ntunzwe n’ ibinini gusa, bisharira bite”
Njyewe-“None se bakubwiye ko urwaye iki Papa?”
Papa-“Ibyo byihorere mwana wa, ndakubwira indwara yanjye se ngo byibuze umvure?”
Njyewe-“Umva Papa nawe ra, ubwo se urumva utambwiye indwara yawe nahera hehe nyura hirya no hino?”
Papa-“Niba nzakira nzakira, niba kandi ntazakira nuko, gusa ikimbabaje nuko ntaho mbasize”
Natekereje kuri ayo magambo Papa yari avuze numva biranshanze ndahaguruka mbika ibyo nari nzanye ndagaruka mpamagara Linda tujya hanze maze ndamubaza,
Njyewe-“Li! Imana ishimwe ko wabyaye neza, hanyuma se bite bya Papa?”
Linda-“Sha se nakubwira iki mwana wa Maama ko Teta yahurujwe na Mike ko Papa arebye tukaza gutabara, cyakora Patrona Imana izamuhembe niwe wakomeje kumufasha ndetse nta munsi wira ataje hano, mbabazwa n’ ukuntu asuka amarira iyo yitegereza Papa disi”
Byankoze ku mutima maze ndawitsa,
Njyewe-“Nta gakuru ka Kate se?”
Linda-“Hmm! Sha Teta yirirwa yiruka kuri police ariko na nubu ntabwo baramubona”
Intege zaracitse nisunga inzu, intekerezo zanjye nzituma kure, nkibaza icyo ngiye gukora hari uwakomanze ntambuka ngana ku rugi, ngifungura nkubitwa n’ inkuba……………………………………………..
Ntuzacikwe na Episode ya 71 Ejo mu gitondo


text:
Icyihebe cyo mu mutwe wa ISIS Jihadi kingpin Abu Omer cyari kimenyerewe mu bikorwa byo guca imitwe abagaragaweho ubutinganyi,cyafatiwe mu mugi wa Mosul nyuma y’aho abatuye muri uyu mugi batungiye agatoki igisirikare cy’iki gihugu aho cyari cyihishe.
Iki cyihebe cyari kizwi ku kazina ka White Beard cyahungiye muri Iraq nyuma y’amahano cyakoze yo guca imitwe abatinganyi cyarangiza kikabishyira ku karubanda.Ibi byagishyize mu mazi abira kuko ibihugu bikomeye nka Leta zunze ubumwe z’Amerika byatangiye kugihigisha uruhindu.
Iki cyihebe cyagaragaye kenshi mu bikorwa byo kwica abatinganyi aho cyo n’itsinda bakoranaga bakoranyaga abatinganyi bafashe bakifata amashusho bari kubaca imitwe.
Iki cyihebe cyagiye cyica benshi mu baryamana bahuje ibitsina kibasanze aho babaga bakoraniye ndetse rimwe na rimwe abakozi bacyo bagashimuta abatinganyi bakabahuriza hamwe bakabica babaciye imitwe cyangwa bakabicisha amabuye.
Amashusho yamamaye hirya no hino ku isi ni ayafashwe muri Werurwe 2015 ubwo cyacaga imitwe abatinganyi 3 cyari cyafashe.
Ni umugabo pe, uyu we s’ikihebe ahubwo ni umukozi w’Imana. abatinganyi se ubundi bakwiye iki!!! ndabizi hari abamamaza ubutinganyi kuri iyi si ya none, hari abababuranira ariko ababurwanya jye ndabashyigikiye ni ubwo jye ntamwica ariko sinasangira nawe, nta gitekerezo nta nama nagirana nawe n’intumbi y’icyo kivume sinayishyingura ni ubwo yaba ari umuvandimwe wa hafi.


text:
Ikibazo cy’ubushakashatsi n’akamaro bwagira mu iterambere ry’ubukungu bw’igihugu n’imibereho myiza ya muntu cyagarutsweho ubwo abayobozi ba Komisiyo y’Igihugu ishinzwe Ubumenyi n’Ikoranabuhanga (National Commission of Science and Technology- NCST) baganiraga n’Abasenateri bagize Komisiyo y’Imibereho Myiza y’Abaturage, Uburenganzira bwa Muntu n’Ibibazo by’Abaturage.
Iyi Komisiyo yatangiye guhagurukira ibyo bibazo ku buryo hakorwa ubushakashatsi ku bibazo by’ibanze bihari ngo bikemuke.
Mu bibazo byagaragajwe birimo umubare munini w’abanyeshuri boherezwa hanze y’u Rwanda kujya kwiga, ubushakashatsi bukaba bugomba kureba ibyo bagiye kwiga n’akamaro bizagirira igihugu, ndetse niba binakenewe.
Senateri Ntawukuriryayo Jean Damascène yavuze ko ibyo na byo bigomba kugendera kuri bwa bushakashatsi bigakoranwa ubushishozi, kuko hari abanyeshuri 400 bigeze kujya kwiga mu gihugu cyo muri Aziya, bajya kubasura bagasanga bigira mu mashuri adashamaje.
Yagize ati “ Ntabwo dushobora kuzatera imbere tudashyize imbaraga mu bushakashatsi.”
Ntawukuriryayo kandi asanga abanyeshuri barangiza amashuri y’Ubumenyi n’Ikoranabuhanga bagombye kujya bahabwa ingingo runaka bakazikoraho ubushakashatsi mbere yo kurangiza kaminuza.
Yavuze ko mu gihe ubushakashatsi butari bwashyirwa imbere, igihugu kizagira abize amashuri menshi, ndetse benshi ariko bafite byinshi babuze, ku buryo batateza igihugu imbere.
Senateri Nkusi Laurent yavuze ko mu bikwiye kwitabwaho atari ireme ry’uburezi gusa, ahubwo n’iry’ubushakashatsi na ryo ari ngombwa.
Yakomoje ku mushinga wo gukora amavuta y’imodoka mu bimera utaragezweho, byose bisanishwa n’ubushakashatsi.
Senateri Mukankusi Peline yagaragaje amakosa ajya akorwa nayo ashobora kugira ingaruka ku gihugu, abaza uko icyo kibazo gikurikiranwa.
Yabajije icyo NCST iteganya gukora ku kibazo cy’abantu badakomeza amasomo amwe, urugero nk’uwize Ibinyabuzima n’Ubutabire(Bio-Chimie) mu cyiciro cya kabiri cya Kaminuza(Bachelors), yajya mu cya gatatu(Masters) ugasanga akomeje mu mategeko.
Mukankusi yavuze ko usanga ibyo akora abishingira kuri bwa bumenyi yavanye muri kaminuza ariko adafite ubundi bw’ibanze nkenerwa.
Umuyobozi Mukuru wa NCST, Dr. Ignace Gatare yavuze ko guteza imbere ubushakashatsi ari urugendo rurerure, ariko hari aho u Rwanda rumaze kugera ku ntera ishimishije.
Ati “ Iyo urebye neza guteza imbere ubushakashatsi ni urugendo rurerure. Mu Rwanda iryo reme riracyiyubaka, ibigo by’amashuri makuru biragenda bizamuka n’abikorera baragenda bashora imari mu bushakashatsi ndetse n’ibigo bya leta biri mu cyerekezo cyerekana ko hari ubushake n’imbaraga biri gushyirwamo.”
Dr Gatare yavuze ko hakenewe gushora amafaranga ahagije mu bushakashatsi, gusa ngo nubwo inzira ikiri ndende hari ingamba zifatika zashyizweho.
Ahereye ku ishyirwaho ry’iyi Komisiyo ndetse n’ibindi bikorwa yavuze ko byerekana ko iyi gahunda ishyigikiwe kandi ishyizwemo imbaraga.
Ubwiyongere bw’abantu bafite ubumenyi bwifuzwa mu by’ikoranabuhanga butuma bagira uruhare mu gukemura imbogamizi zikigaragara mu iterambere ry’igihugu.
U Rwanda rukaba rwaratangiye gutegura ibijyanye no gushinga ikigega kizashyigikira ubushakashatsi no guhanga udushya, hazabaho Inama Nkuru y’Ubumenyi n’Ikoranabuhanga no guhanga udushya izajya igenzura ibikorwa bya komisiyo, NCST nyuma igatanga imirongo ngenderwaho y’ukuntu byahuzwa n’izindi ngamba za guverinoma.
Amafoto: Mahoro Luqman


text:
Urwenya rwoherejwe na N.Emmanuel:
Tue, 18 Dec 2012 02:54:58 +0100
Igituba n'imboro byazindutse bijya gukucura umunyu muruzi,biracukura birangije birikorera birataha,bikiri munzira bitaha imvura iragwa nyinshi,imboro ibwira igituba iti mbikira uyu munyu wanjye ni wowe ugira ububiko mugituba ,kugirango utanyagirwa ukayonga,igituba kiremera kiyibikira umunyu.
Imvura imaze guhita imboro ibwira igituba iti mpa wamunyu wanjye wambikiye imvura yahise,igituba nticyayiha umunyu wayo,kuva icyo gihe niyo mpamvu imboro ihora ishaka kwinjira mugituba gushakayo uwo munyu wayo,ninayo mpamvu imboro itigera ihaga igituba na rimwe keretse ibonye uwo munyu wayo.
Uru rwenya rufite amanota


text:
Uyu mushumba avuga ko umukiritu akwiye gutanga amaturo kandi menshi kuko abakozi b’Imana bagomba kubaho neza kandi bagatungwa n’ibiva mu maboko y’intama bayoboye.
Yabitangaje mu kiganiro yagiranye na IGIHE, ku ngingo ijyanye n’iby’abapasiteri bahesha umugisha umuntu babanje kumusaba amaturo.
Yagize ati “Imana yigeze kumbwira ngo ‘ituro ry’inote y’ijana ni iry’ababoyi n’abayaya ariko hari abarifashe nk’iry’aba ‘VIP’.”
Akomeza avuga ko abapasiteri benshi batangira batinya kwigisha abakirisitu ku bijyanye no gutura ariko ngo si byo.
Ati “Abantu benshi bagitangira umurimo bigira inuma ntagatifu ku mamera, bagashaka kutavuga amafaranga. Ikintu cy’amafaranga nushaka kugica ku ruhande cyangwa ugashaka kukivuga unonera, umurimo uzakunanira. Imana ntabwo ishyigikiye abakirisitu batajya batanga. Umuntu niba atanze nk’amafaranga 500 mu cyumweru agasengamo iminsi ine, aba atanze ibihumbi bibiri kandi ahembwa nk’ibihumbi 800 cyangwa 500. Ayo mafaranga atura yazamara iki? Niba udatura wumva ko pasiteri wawe azatungwa n’iki? Azarya sitariya? Gutanga ituro ni itegeko ry’Imana.”
Yakomeje agira ati “Uba mu Itorero ryanjye nkamenya ko usambana nakora iki? Hari amatorero amwe abahagarika, hari andi avuga ati ‘tuzakomeza tumwegere’. Uko ibyo babikora ku musambanyi ni ko nabikora ku mukirisitu udatura; ni ikintu kimwe, umukirisitu udatura ntaho ataniye n’usambana.”
Apôtre Mutabazi avuga ko bamwe mu bapasiteri bakora ikosa ryo gusaba abakirisitu amafaranga banyuze mu buhanuzi, ariko ko umukirisitu yigishwa ubundi agatura.
Ati “Nkanjye iyo mvuze amafaranga nyavuga nkomeje kuko Itorero risaba amafaranga. Urugero niba rusohora miliyoni mu kwezi rukeneye ibihumbi 250 buri cyumweru.”
Akomeza avuga ko nta kosa riri mu kwigisha abakirisitu gutanga amaturo, ngo keretse ku matorero afite abaterankunga mu bindi bihugu.


text:
Tumwe mu duce tugize akarere ka Gatsibo, abaturage bahangayikishijwe no kubona amazi meza kuko bamwe batunzwe n’ayo mu mariba, abandi mu bishanga abandi ndetse bakayasangira n’amatungo.
Ku wa mbere tariki ya 13 Gashyantare 2017, abaturage bo mu Mirenge ya Remera, Muhura, Kageyo na Rugarama, batangiye kuvoma amazi meza aturutse ku muyoboro wubatswe ku nkunga y’igihugu cy’u Buyapani wataye amafaranga y’u Rwanda asaga miliyoni 165, ayo mazi akazagera ku baturage basaga 18,000.
Umuyoboro watashywe wubatswe mu gihe cy’umwaka, wubatsweho amavomo 51.
Abaturage mu murenge wa Remera bishimira ko babonye amazi meza bakaba batazongera kugira ibibazo by’indwara baterwaga n’amazi mabi bakoreshaga.
Epiphanie Mukamushumba utuye mu kagari ka Nyagakombe yabwiye Rwanda Updates ko abana be bajyaga bakererwa ku ishuri kubera kubanza kujya kuvoma kure y’aho batuye, ariko ubu kuba babonye amazi hafi kandi meza bizafasha abana kudakererwa ku ishuri.
Ati “Ubusanzwe twavomaga kure ariko kuva tubonye amazi bizadufasha. Abana banjye bajyaga bakererwa ku ishuri ariko kuko tubonye amazi hafi ntibazongera gukererwa.”
Denis Ndayisaba ahamya ko ikibazo cy’imvune baterwaga no kujya gushaka amazi kivuyeho kandi ko isuku iziyongera ndetse n’igiciro cy’amazi kikaba kizagabanuka.
Ati “Twavomaga kure kugira ngo tugire isuku bikatugora, tukarya dukerewe kubera kubura amazi yo gutekesha. Ijerekani yaguraga amafaranga maganabiri cyangwa maganabiri mirongo itanu, ntekereza ko igiciro kigiye kugabanuka ikindi isuku ikaba igiye kwiyongera kubera ko twabonye amazi.”
Umunyamabanga Nshingwabikorwa w’umurenge wa Remera Jean Claude Ndayisenga agira inama abaturage b’uyu murenge gufata neza ibikorwaremezo. Ati “Inama tugira abaturage, ni ugufata neza uyu muyoboro birinda gusenya ibi bikorwa remezo no gutanga amakuru y’ahaba hangiritse kugira ngo hasanwe hakiri kare.”
Akomeza avuga ko hari undi muyoboro wa Biyanga-Remera uri kubakwa mu murenge wa Remera, imirimo ikaba igeze ahashimishije bityo na wo ukazabafasha kugeza amazi meza ku mubare munini w’abaturage b’umurenge wa Remera.
Umunyamabanga Nshingwabikorwa w’Akarere ka Gatsibo Jolly Nankunda, yabasabye abaturage kurinda ibi bikorwa by’iterambere bahawe ndetse abasaba kuba ijisho rireba ibikorwa byiza.
Mu kiganiro n’Ikinyamakuru Panorama, Nankunda yadutangarije ko biteganijwe ko abaturage bose bo mu karere ka Gatsibo bazaba bagezweho n’amazi meza mu mwaka 2019-2020, kuko bageze kuri 71%, mu gihe umuhigo w’akarere ari abaturage bagera kuri 73% bagomba kubona amazi meza muri uyu mwaka.
Akomeza adutangariza ko umuhigo bihaye uyu mwaka bagomba kuwesa kuko hari indi miyoboro ibiri irimo gukorwa, izageza amazi meza ku baturage basaga 9200, umwe uri mu murenge wa Rwimbogo (Kabeza-Munini).
Ku kibazo cy’imiyoboro y’amazi yari iraho idakora kandi imaze igihe, Nankunda Jolly yadutangarije ko akarere kahaye rwiyemezamirimo akazi ko gucunga iyo miyoboro no kuyikurikirana ku buryo nta muturage uzongera kubura amazi hasigare ikibazo cy’ahataregera imiyoboro.
Ambasaderi Takayuki Miyashita uhagarariye igihugu cy’u Buyapani mu Rwanda, ni we wafunguye ku mugaragaro uwo muyoboro w’amazi, yashimye ibikorwa igihugu ahagarariye giteramo inkunga u Rwanda kandi ko bigaragaza umubano ibihugu byombi bifitanye.
U Buyapani butera inkunga ibikorwa bitandukanye bubinyujije mu mushinga wa AVIS.
Panorama


text:
Iki gikorwa cyatangirijwe ku mugaragaro mu Rwunge rw’Amashuri rwa Saint Famille mu Mujyi wa Kigali, kuri uyu wa Kane, tariki ya 3 Gicurasi 2018.
Itsinda ry’abanyeshuri 40 biga muri CST (yahoze yitwa KIST) niryo riyoboye uyu mushinga wo kwigisha rihereye mu bato uko bakwiye kwita ku bidukikije. Ni igitekerezo kiri no muri gahunda yo gutanga umusanzu mu guharanira gukomeza guhindura Kigali umujyi usukuye.
Mu nyigisho batanze ku biga mu mashuri abanza babasobanuriye uko bagomba gutandukanya imyanda ibora n’itabora, kumenya ibidukikije n’akamaro kabyo ndetse n’uburyo bwo kwita ku isuku.
Karangwa Emmanuel ukuriye itsinda ry’abanyeshuri biga muri CST yabwiye IGIHE ko bahisemo gutangira igikorwa cyo gukangurira abantu kwita ku bidukikije bahereye mu mashuri abanza kubera ko ikintu cyose gihereye mu bato gitanga umusaruro ufatika.
Yagize ati “Impamvu twahisemo amashuri abanza ni uko iyo ikintu cyose gihereye mu rubyiruko ari bwo umuntu aba yizeye ko kizatanga umusaruro, twabikoze twizeye ko bizadufasha gutuma ejo hazaza h’igihugu cyacu harushaho kuzaba hasa neza kurushaho.”
Iyi gahunda yatangiriye mu bigo by’amashuri abanza 10 byo mu Karere ka Nyarugenge biteganyijwe ko muri Kamena izakomereza mu bindi bigo ndetse n’abanyeshuri biga mu yisumbuye bakigishwa.
Umuyobozi w’Urwunge rw’Amashuri rwa Saint Famille, Frère Emmanuel Mbandirimba, yavuze ko iki gikorwa ari cyiza kuko kizatanga umusaruro ufatika kuko ibyo aba banyeshuri bigishijwe bazabigeza n’iwabo.
Yagize ati “Twabyishimye kuko baje gushimangira igikorwa twari twaratangiye cyo guhindura aha turi ahantu nyaburanga kugira ngo hagire umwuka mwiza nk’uko Akarere n’Umujyi wa Kigali babidushishikariza. Ikindi kandi ntibiri bugarukire aha kubera ko aba bana baraza no kubijyana no mu ngo bavukamo babigeze no mu babyeyi babo birusheho gutanga umusaruro.”


text:
Itorero ry’abadivantisti b’umunsi wa 7 ni itorero rimaze kugira abayoboke batari bake mu gihugu cy’U Rwanda ndetse no hanze y’u Rwanda,iri torero nkuko bisanzwe bizwi ko rikora amavuna(amateraniro) ku isabato (kuwa6) gusa muri iyi minsi hakaba hagiye kujya haba amavuna buri munsi.
Aya mavuna adasanzwe azajya abera mu busitani bwiza bwitwa Green Park buherereye ku Kinamba ku muhanda wambuka ujya ku gisozi.
Biciye mu bufatanye bw’amakorari 3 yihurije hamwe ngo bakore umurimo w’Imana biruseho, ariyo ABABIMBUZI (Muhima), ABAKURIKIYE YESU (Kacyiru) na LIGHT FAMILY (Makoro-Gisenyi), nuko bagakora icyiswe UNIT GOSPEL FAMILY (Umuryango w’abihurije hamwe ku bw’ubutumwa bwiza), hateguwe amavuna yatangiye kuri iyi sabato taliki 17/2/2018 akazageza taliki 03/3/2018.
Aganira n’issabato.com, umwe mu bayabozi 3 b’aya makorari, ari nabo bateguye iki gikorwa, NZABANDORA Moïse yagize ati: “Guhuriza hamwe bizatuma bakora ivuna rifite imbaraga kuruta ayo bari basanzwe bakora.”
Mu busitani bwa Green Park bwari bwahindutse inzu y’Imana, abantu bari benshi cyane, kuburyo no kubona n’aho byibura uhagarara ngo wihere ijisho byari bigoye, ariko ku kazi gakomeye kakozwe n’aba JA ndetse na protocole, umutekano wari wose.
Amatorero nka Gisozi, Muhima na Kacyiru nibo bafite mu nshingano imigendekere myiza y’aya mavuna kandi uri gusanga babirimo by’umwihariko Itorero rya Gisozi. Agashya kandi kari muri aya mavuna nuko aya makorari 3 azajya aba ahari buri munsi kandi akenshi akazajya asusurutsa abari aho, ndetse n’andi makorari akomeye yo mu mujyi wa Kigali, azajya ahasimburana.
Mu ijambo rya Pasiteri w’Intara ya Muhima NDENGEYINKA Emmanuel ndetse n’Umunyamabanga Nshingwabikorwa wa Komferanse y’Uburasirazuba bwo Hagati mu Rwanda Pasiteri NIYONAGIZE Jean Baptiste ari nawe wafunguye ku mugaragaro aya mavuna, bashishikarije andi makorari guhagurukira kuvuga ubutumwa.
Mu kibwirizwa cyatanzwe na RUSHENYI Patrice ari nawe uzayobora ya mavuna, yibukije abantu ko kuba Umuhanuzi Samweli yaravukiye mu muryango usenga, akajya kuba mu rusengero, akajya aryama hafi y’isanduku y’isezerano, bitabujije ko Imana yamuhamagaraga ntamenye ijwi ryayo, bityo ashishikariza abaraho kurenga ibyo bari byo mu itorero ahubwo bakamenya kumva ijwi ry’Imana ribahamagara.
Bigaragara ko ari ay’umwihariko kuko uko ateguye ubona ko babitekerejeho ndetse nkuko bagamije kuzana abantu k’umukiza,abagarukira Yesu nabo bari kuba ari benshi kuko ku ikubitiro hahise hihana abasaga 80.
Aya mavuna azajya atangira mu saa kumi n’imwe mu minsi isanzwe(imibyizi) naho muri weekend atangire saa cyenda.
REBA AMAFOTO YUKO BYARI BYIFASHE K’UMUNSI WA MBERE
Ibitekerezo
Ariko Mwabadvemwe Mwasobanuye Nezakoko UBUTUMWABWIZA MUGASOBANURIRA UMUNYABYAHA IKIBAZO AFITANYE NIMANA "UBUTURO BWERA Cg AMATEKA" Ubundi Mukarebako Bidahita Bisobanuka Kanda hano umusubize
Ikibabaje nuko abanyamadini bamwe baba bashaka kugwiza abantu bo kubatungisha. Kanda hano umusubize
Tutitaye kubyo amadini ;abakunda Imana tunezezwe nuko hariho abantu baziko hariho Imana.ikibabaje nuko abobasanga baba ntabyImana bibarimo'bagahita basubira inyuma.tubasengerekugirangababebe abana bImana koko. Kanda hano umusubize
Abasiramu ni uko batazi agaciro k'Idini ryabo; ni idini rifite gahunda intangaza: ku isi yose basenga inshuro 05 ku munsi kandi bagasengera ku masaha amwe: mu rukerera, izuba riri kumutwe, rigeze muri 3/4 rirenga na nijoro Kanda hano umusubize
Hhhhhh...ngo 80! abazabigumamo c ni bangahe? baba batwawe namarangamutima kubera ukuntu ab'adve bagira akarimi karyoshye. ark iyo ubitinzemo ubona ko ari amanjwe nkandi yose! nukwirirwa bavuga kiliziya gusaaaa... ukagirango nta kosa bagira. Dr. Byiringiro birirwa bamuregera leta hhhhhh Kanda hano umusubize
Gatare we? umuntu wese akurura yishyira! nonese nukuvugako abahamya ba Yehova aribo bazabona ijuru(cyangwa isimuvugako izaba paradizo?) Kanda hano umusubize
Yesu ntiyaje gukuraho amategeko nibyahanuwe yaje kubikomeza Matayo 5:17-21kandi niwe twahaweho ikitegererezo Kanda hano umusubize
Kuki abantu dusoma bibiliya igice kandi yo ubwayo yisobanuye abavugabutumwa bwiza batungwa nabwo 1abakorent 9:7-11 Kanda hano umusubize
Maze gusoma kuli Umuseke.com yuko amadini yanditse mu Rwanda arenga 2000.Mu gihe Bible idusaba ko Abakristu nyakuri batagomba gucikamo ibice (1 Abakorinto 1:10).Ikindi kimbabaza,nuko amadini adakora nkuko Yesu n'Abigishwa be bakoraga.Amadini abwira abayoboke bayo ngo baze mu nsengero ku cyumweru cyangwa ku wa 6 (Abadive),bakabacurangira,hanyuma bagatanga icyacumi bagataha.Mu gihe YESU yabwiye Abigishwa ati "Mugende" mubwirize abantu,mu ngo zabo,mu mihanda,mu masoko,etc...YESU yasabye Abakristu nyakuri bose kumwigana,bagakora UMURIMO wo Kubwiriza (Yohana 14:12).Aho gukora uwo murimo,bajya kurya Ukarisitiya cyangwa guha Pastor ICYACUMI.Nyamara YESU yadusabye gukora umurimo w'imana ku buntu,tudasaba amafaranga (Matayo 10:8).Abantu bonyine mbona bigana Yesu n'Abigishwa be,ni Abahamya ba Yehova.Bose bajya mu mihanda bakabwiriza kandi nta cyacumi basaba. Ni nabo bonyine ubona bativanga muli Politike,cyangwa bashwana.Kereka abadashaka kubyemera,naho ubundi amadini y'iki gihe ntabwo akorera imana,ahubwo akorera inda zabo nkuko Bible ivuga muli Abaroma 16:17.Birababaje. Kanda hano umusubize
Reka ubuyobe,wibuke ko isabato iri mu mategeko y'Imana kuva 20:8 Ezekiel 20:20 .kandi umenye icyacumi nacyo Bibiliya itakirenza ingohi Malaki 3:8.Soma Bibiliya neza kandi usabe Mwuka kumvira ku murongo nyawo. Kanda hano umusubize
Ndingingisha Bene Data Baba Div Imbabazi z'Imana. rwose Numutima wange Uhana. ko Dusubira gusesengura Ibyanditsw Narasomye kandi ndasobanukirwa nsanga tugomba kwigisha Ineza Urukundo No gusobanurira Abatiye Is ibyaha byabo maze abashaka Imana. byukuri bakayi kurikira bagasohoka muri Babulon Yesu kristo Umwana w'Imana. yatubwiye 1:Urukundo 2:Ineza 3:Imbabazi 4:Abapfakazi Abatagir Ababyeyi 5:Abarwayi Munzu zimbohe mbese nabafite Ibibazo bose twitonde cyane Yesu atazavuga ngo mumve Imbere sinigeze mbamenya. Kanda hano umusubize
Ndingingisha Bene Data Baba Div Imbabazi z'Imana. rwose Numutima wange Uhana. ko Dusubira gusesengura Ibyanditsw Narasomye kandi ndasobanukirwa nsanga tugomba kwigisha Ineza Urukundo No gusobanurira Abatiye Is ibyaha byabo maze abashaka Imana. byukuri bakayi kurikira bagasohoka muri Babulon Yesu kristo Umwana w'Imana. yatubwiye 1:Urukundo 2:Ineza 3:Imbabazi 4:Abapfakazi Abatagir Ababyeyi 5:Abarwayi Munzu zimbohe mbese nabafite Ibibazo bose twitonde cyane Yesu atazavuga ngo mumve Imbere sinigeze mbamenya. Kanda hano umusubize
Ndingingisha Bene Data Baba Div Imbabazi z'Imana. rwose Numutima wange Uhana. ko Dusubira gusesengura Ibyanditsw Narasomye kandi ndasobanukirwa nsanga tugomba kwigisha Ineza Urukundo No gusobanurira Abatiye Is ibyaha byabo maze abashaka Imana. byukuri bakayi kurikira bagasohoka muri Babulon Yesu kristo Umwana w'Imana. yatubwiye 1:Urukundo 2:Ineza 3:Imbabazi 4:Abapfakazi Abatagir Ababyeyi 5:Abarwayi Munzu zimbohe mbese nabafite Ibibazo bose twitonde cyane Yesu atazavuga ngo mumve Imbere sinigeze mbamenya. Kanda hano umusubize
Igikorwa Bakoze Nicyiza Kanda hano umusubize


text:
Kuwa Kane Taliki ya 13 Mata 2018, Ubuyobozi bukuru bwa Kaminuza y’u Rwanda, Abanyeshuli n’abayobozi b’Ishami rya Rukara ndetse n’abaturage begereye iki kigo bibukaga Jenoside yakorewe Abatutsi by’umwihariko abaguye muri iki kigo no mu Kiyaga cya Muhazi, urubyiruko rw’Abanyarwanda rusabwa kuba urumuri rw’isi.
Iki gikorwa cyo kwibuka no kuzirikana Abatutsi bazize Jenoside cyabanjirijwe n’urugendo rwo Kwibuka (Walk to remember) rusozwa n’umugoroba wo kwibuka wabereye muri Campus ya Rukara.
Abitabiriye urugendo rwo kwibuka barutangiriye kuri Campus ya Rukara bagarukira ku Kiyaga cya Muhazi, aho babanje kunamira no gushyira indabo abahiciwe bakajugunywa mu mazi mu rwego rwo kubaha icyubahiro.
Mu buhamya bw’umwe mu babyeyi barokokeye kuri iki kiyaga cya Muhazi, yasobanuye uburyo ivangura ryatangiriye mu mashuli aho Abahutu batandukanywaga n’Abatutsi.
Uyu mubyeyi yanagarutse ku nzira y’umusaraba abahigwaga banyuzemo, yibuka bamwe mu nshuti ze bapfuye abareba adasize na Nyirasenge wari umunyamasengesho, akicanwa n’abari bamuhungiyeho baziko baribuhakirire.
Nyuma y’urugendo rwo kwibuka, umuhango wakomereje mu mugoroba wo kwibuka wabereye muri Campus ya Rukara.
Bishop Birindabagabo Alexis , uhagarariye Peace Plan yabwiye abari aho ko uretse kuba Jenoside imunga ubusabane bw’umuntu n’Imana, ngo ni n’icyaha gituma wagikoze ahigwa ku isi hose ndetse n’ingaruka zikagera no ku rubyaro rwe.
Yagize ati “Ubu hari abana ubaza ababyeyi babo bakagira ipfunwe ryo kuvuga amazina yabo bitewe n’ibyo bakoze. Jenoside igira ingaruka zikomeye cyane haba ku bayikoze n’abayikorewe.”
Yakomeje kwibutsa Abanyarwanda bose ko bagomba gufana urunana bagasigasira ibyagezweho anasabira iguhugu cy’u Rwanda imigisha n’urukundo kugira ngo ibyabaye bitazongera kubaho ukundi.
Mu buhamya bwatanzwe na Mudaheranwa nawe yavuze ukuntu umubyeyi we yatwikiwe mu nzu amureba, grenades zijugunywa mu Kiliziya arimo ariko arakoka, arara mu rufunzo imisundwe yinjira mu misare y’ibisebe yari afite bitewe n’inzira y’umusaraba yanyuzemo.
Yagize ati “Imodoka zazanaga Interahamwe zifite amahiri zikica hakurikijwe lisiti yari yarakozwe kera. Abaturanyi, abo nasengereye inzoga nibo bampize bukware!Gusa sinabura gushimira ingabo zahoze ari iza RPA zanyitayeho; zikamvura ibikomere nkagarura ubuzima ubu nkaba ntekanye.”
Vice-Chansellor wa Kaminuza y’u Rwanda yabwiye abari aho bose ko anezezwa no kuba urubyiruko rw’Abanyarwanda bafata igihe bakumva amateka y’igihugu cyahoze kiri mu mwijima.
Yagize ati “Muri urumuri rw’isi, mukomeze mumurike. Mwubake amateka meza; Jenoside ntizongere kubaho ukundi.”
Umuyobozi w’Umurenge wa Gahini Rukeribuga Joseph nawe yibukije abari aho bose ko ibyabaye bidakwiriye kuzongera kubaho ukundi.
Yagize ati “Ibyabaye biteye ubwoba gusa nanone turishimira intambwe igihugu kimaze gutera haba mu butabera, ubumwe n’ubwiyunge bw’Abanyarwanda ndetse n’iterambere ry’abaturage muri rusange.”
Gitifu Rukeribuga Joseph yibukije abari aho ko aho igihugu kigeze ari heza ariko ko urugendo rugikomeje ngo kuko hari abagishaka ko igihugu cyacu cyasubira mu mateka mabi cyavuyemo.
Yagize ati "Mujya mwumva abapfoya, bagahakana ko Jenoside yabayeho kandi bararebaga ibyagaho. Umugabo arigira yakwibura agapfa, twe ubwacu Abanyarwanda nitwe tugomba kwiyubakira igihugu.”
Bunamiye imbaga y’Abatutsi bishwe bakajugunywa mu kiyaga cya Muhazi


text:
Nyamagabe: igikorwa cyo gutabara gifatwa nk’igipimo cy’ubumwe n’ubwiyunge
Abaturage batangiye gucukura imva ishaje
Abaturage bitabiriye igikorwa cyo gutabara kijyanye no gutaburura  imibiri hagamijwe ko itunganywa ngo izashyingurwe mu cyubahiro mu murenge wa Cyanika mu karere ka Nyamagabe, baremeza ko icyo gikorwa kigaragaza intambwe imaze kugerwaho mu bumwe n’ubwiyunge nk’uko byemezwa n’ubuyobozi bw’uwo murenge.
Abaturage bitabiriye ibyo bikorwa baratangaza ko ibi bituma bongera gutekereza ku bubi bwa Jenoside mu gihe ubuyobozi bw’uyu murenge bwo bugaragaza ko ibi bikorwa nk’igipimo cy’ubumwe n’ubwiyunge.
Ku ruhande rumwe abagabo barataburura iyo mibiri, abagore bamwe baravoma amazi mu gihe bagenzi babo boza imibiri. Ku mva rusange enye, imwe imaze gukurwamo imibiri, hakaba hasigaye ebyiri mu gihe indi imwe yenda kurangira naho ahatunganyirizwa imibiri hakaba hamanitse imyenda myinshi yari yambawe n’izo nzirakarengane.
Ku ruhande rw’abacitse ku icumu, ngo ibi bikorwa koko bihuye n’inyito yo gutabara nk’uko bishimangirwa n’umuyobozi wa Ibuka muri uyu murenge, Kanamugire Venuste.
Kanamugire avuga ko abaturage babatabaye kuko kugeza ubu nta n’igikoresho barabura , ati “rwose harimo n’abagore badufasha koza imibiriâ€.
Jean Chrysostome Ndorimana, Umunyamabanga nshingwabikorwa w’umurenge wa Cyanika, avuga ko iki gikorwa ari nk’igipimo cy’intambwe y’ubumwe n’ubwiyunge aho abantu baza gutabara nta gahato kabagiyeho nta kubajya inyuma ngo ubashyireho ingufu , buri wese akumva ko ari igikorwa kimureba akizana
Taliki 10/ 01/2012 nibwo mu murenge wa Cyanika hatangiye ibikorwa byo kwitegura gushyingura mu cyubahiro imibiri ibarirwa mu bihumbi 25. Igikorwa cyo gushyingura mu cyubahiro giteganyijwe ku wa 26 Gashyantare mu kwezi gutaha. Cyakiriwe neza n’abarokotse Jenoside mu murenge wa Cyanika bavuga ko kizatuma imitima ya benshi iruhuka nyuma y’imyaka 17 batarashyingura ababo mu cyubahiro.


text:
Abantu benshi barimo n’abagana Ikigo cy’Ubwishingizi mu Rwanda (RSSB), hari ibibazo byinshi bakunze kwibaza, bityo tukaba mu byo batugejejeho tuzagenda tubaha ibisubizo byabyo. Namwe ariko mufite urubuga rwo kugaragaza icyo mubitekerezaho.
I.Ubwishingizi bw’indwara
I.1. Kuki RSSB itemerera umuntu umwe guhabwa ubwishingizi bw’indwara?
Ni amahame akoreshwa mu bwishingizi bw’indwara, kubera ko hafashwe umuntu ku giti cye, hajya hishingana abantu bafite ibibazo gusa bikaba byazagira ingaruka ku mutungo w’ikigo.
Biracyaza..


text:
Ubusanzwe umunsi wa Saint Valentin wizihizwa tariki ya 14 Gashyantare ku isi hose ufatwa nk’umunsi w’abakundana, uwo munsi ukaba uhurirana n’umunsi Kiliziya Gatolika izirikana ku buzima bwa Mutagatifu Valantini.
Ariko kuri uwo munsi wa Saint Valentin (Valentine’s Day) hari ibintu byinshi bitandukanye bikunze kuvugwa, ariko si ko byose aribyo, kandi si nako abantu bose babyumvikanaho. Gusa uwo munsi wo urahari. Aha rero turagaruka kuri bimwe mu byagiye biranga uwo munsi kuva igihe watangiriye (...)
Ubusanzwe umunsi wa Saint Valentin wizihizwa tariki ya 14 Gashyantare ku isi hose ufatwa nk’umunsi w’abakundana, uwo munsi ukaba uhurirana n’umunsi Kiliziya Gatolika izirikana ku buzima bwa Mutagatifu Valantini.
Ariko kuri uwo munsi wa Saint Valentin (Valentine’s Day) hari ibintu byinshi bitandukanye bikunze kuvugwa, ariko si ko byose aribyo, kandi si nako abantu bose babyumvikanaho. Gusa uwo munsi wo urahari. Aha rero turagaruka kuri bimwe mu byagiye biranga uwo munsi kuva igihe watangiriye kugeza ubu, bimwe mu bisobanuro by’ibiwukorwaho ndetse n’uko wizihizwa mu mpande zitandukanye z’isi.
Kuri uwo munsi, abasore n’inkumi bakundana (couples) bahana impano zitandukanye ziganjemo impapuro zanditseho imitoma, n’indabo z’amaroza atukura ubusanzwe avuga urukundo rugurumana (passion).
Aha bivugwa ko buri mwaka, kuri Saint Valentin hoherezwa amakarita agera kuri miliyari imwe n’igice, muri yo 83.6% akaba atangwa n’abagore bayaha abo bakunda… Saint Valentin rero ikaba igwa mu ntege umunsi mukuru wa Noheli mu gutangwaho amakarita menshi.
Kuki St Valentin iba muri Gashyantare ?
Kera umunsi wo hagati mu kwezi kwa Gashyantare ufatwa nk’ikimenyetso cy’urukundo n’uburumbuke kuva mu bihe bya kera (Antiquité). Mu Bagereki, kwari ukwezi bibukagamo ubukwe bw’imana zabo zikomeye Zeus na Héra. Mu Baromani, tariki 15 Gashyantare wabaga ari umunsi bizihizagaho Lupercales, aho baturaga ibitambo Lupercus, imana y’uburumbuke (fertilité).
None se Saint Valentin ni nde?
Muri Kiliziya Gatolika, habayeho ba Valentin 3 batandukanye bagiye bagirwa abatagatifu (saints) kubera ukwemera kwabo kutajegajega kwatumye bicwa nk’abahowe Imana (martyrs) n’ingoma z’igitugu zayoboraga Roma icyo gihe, hari mu kinyejana cya 3.
Valentin wa Roma: Uyu yari padiri, yishwe mu kinyejana cya gatatu azira ukwemera kwe, ashyingurwa i Roma hafi y’inzira yitwa Via Flaminia;
Valentin wa Terni: We yari umwepiskopi (bishop), nawe akaba yarishwe, ashyingurwa aho uwa mbere yashyinguwe;
Valentin w’umumaritiri wo mu majyaruguru ya Afurika, amateka ye akaba atazwi neza;
Muri aba ba Valentin 3 rero, uwitirirwa uriya munsi ni Valentin w’i Roma, bivugwa ko ku ngoma y’umwami w’abami Claude w’umugome (Claude Le Cruel), Roma yari mu ntambara abaturage batakundaga, maze afata icyemezo ko nta musirikari uzongera gushaka. Hagati aho, Valentin we yakomeje gusezeranya rwihishwa abakundanaga, harimo n’abasore b’abasirikare.
Byaje kumenyekana ibukuru n’uko arafungwa, ku munsi wo kunyongwa we rero (hari tariki 14 Gashyantare) yoherereza umukobwa wari ufite se wacungaga iyo gereza agapapuro kanditseho ngo “biturutse kuri Valentin wawe” Uwo mukobwa ngo Valentin yamwibonagamo… Ng’uko uko Valentin yagizwe umurinzi w’abakundana (le patron des amoureux).
Uko Saint Valentin yizihizwa ahantu hatandukanye
Ubundi kera uyu munsi wafatwaga nk’uw’abaselibateri kurusha abakundana. Abasore n’abakobwa bakinaga umukino aho abakobwa bihishaga, maze abasore bakabashaka; iyo umusore yavumburaga umukobwa, bagombaga gushyingiranwa mbere y’uko umwaka urangira… Ibaze byari bitangaje!
Mu kinyejana cya 14, nibwo mu Bwongereza uwo munsi wafashwe nk’uw’urukundo koko, kuko bemeraga ko inyoni z’ingabo n’iz’ingore zihura (accouplement/mating) kuri uwo munsi…
Ku munsi wa Saint Valentin, bamwe mu bakirisitu bajya gusura ibisigazwa bye (reliques) ahantu hatandukanye mu Burayi;
Mu Bushinwa na Taiwan, kuva mu mwaka wa 1980 uyu munsi wa Saint Valentin urizihizwa cyane.
Mu Buyapani ho ntibiba bisanzwe! Kuri uwo munsi, abagore n’abakobwa bategetswe kuzanira abagabo n’abasore bakorana za chocolats zihenze.
Gusa mu Buyapabi kuri 14 Werurwe abagabo nabo barishyura, bagaha abo bashiki babo umwenda, urukweto cyangwa ikindi gifite ibara ry’umweru kandi gihenze inshuro nibura 3 kurenza ya chocolat yaguriwe. Iyo tariki ya 14 Werurwe bayita “White Day”.
Uretse mu gihugu cya Muri Brésil ho bagira umunsi w’abakundana wihariye uba tariki 12 Kamena, ukaba witwa "dos namorados"; muri Colombia ho uba ku wa Gatandatu wa gatatu w’ukwa cyenda, ukaba witwa "dia del amor y amistad" (umunsi w’urukundo n’ubucuti).
Mu Rwanda naho, kuva mu mwaka wa 1998 uyu munsi witaweho cyane, kandi ugenda utera imbere umwaka ku mwaka, ndetse kuri ubu mu bo tubona nk’abanyeshuri bo muri za kaminuza baba aribo baboneka nk’abawizihiza kurusha abandi cyane ko benshi baba babyungukiyemo kwerekana ingufu z’aho urukundo rwabo rugera.


text:
Rusizi: barasabwa gutegura neza gahunda y’ icyunamo cyo kwibuka abazize jenoside yakorewe abatutsi ku nshuro ya 19
Kurushaho kwicungira umutekano, gutegura neza ibihe byo kwibuka ku nshuro ya 19 Génocide yakorewe abatutsi, Izo ni zimwe mu ngingo nyamukuru zibanzweho mu nama y’umutekano yaguye y’Akarere ka Rusizi yateranye tariki 18/3/2013, abayitabiriye bakaba banarebeye hamwe ibyaha byaje ku isonga muri uku kwezi ngo birimo gukubita no gukomeretsa kimwe n’ubujura buciye icyuho.Â
Nyuma yo kurebera hamwe uko umutekano wifashe, abari mu nama bishimiye ko muri rusange umutekano wifashe neza ndetse n’ibyaha bikaba byaragabanutse.
Gusa muri iyi minsi mu Mujyi wa Kamembe ngo hadutse abatekamutwe bazwi ku izina ry’abatubuzi bashuka abaturage. Aha umuyobozi w’akarere ka Rusizi Nzeyimana Oscar yavuzeko hagiye kubaho ubufatanye n’inzego z’umutekano abo bantu bagafatwa kandi bagahanwa by’intangarugero.
Umuyobozi w’Akarere ka Rusizi kandi yasabye abaturage kurushaho kwicungira umutekano, gutegura neza ibihe byo kwibuka ndetse no kurushaho gufasha abacitse ku icumu babaremamo icyizere doreko ibyo bihe biba biruhije cyane aho abenshi bakunze guhura n’intimba z’umubabaro wo kwibuka ababo bazize ubusa.
Iyi nama y’umutekano yaguye y’Akarere ka Rusizi yari iyobowe n’umuyobozi w’Akarere ikaba yitabiriwe n’abantu banyuranye barimo abanyamabanga nshingwabikorwa b’imirenge yose igize Akarere, abayobozi b’ingabo na Police mu Karere.


text:
Umugabo wo mu gihugu cy’u bwongereza yababajwe bikomeye n’umugore yakunze bakiyemeza kubana ariko afite ikibazo cy’impyiko yamara kumuha impyiko ye agahita yanga ko bakora ubukwe.
Simon Louis w’imyaka 49 na Mary Emmanuelle w’imyaka 41, bombi baba London, bari inshuti magara kuko bari bamaze igihe kirekire bateretana kugeza ubwo uyu mugore yaje kurwara.
Impyiko ya Emmanuelle yari imaze kunanirwa biba ngombwa ko akenera indi kugirango abashe gukomeza kubaho.
Louis yamubaye iruhande aramufasha nk’umukunzi muri ubwo burwayi, bigera aho anafata icyemezo cyo kumuha impyiko barabapima basanga barahuza.
Igikorwa cyo kumuha impyiko cyabereye mu bitaro bizwi nka Guy’s Hospital, maze bamaze gukira bose Louis asaba Emmanuelle ko bakora ubukwe bakabana.
Icyaje gutungura Louis ni uko Emmanuelle iby’ubukwe yabiteye utwatsi.
Nubwo yahemukiwe, Louis ngo ntiyicuza kuba yaratanze impyiko ye agakiza ubuzima bw’uyu mugore.
Ati: “Namuhaye umutima wanjye ariko byabaye ngombwa ko muha n’impyiko yanjye. Uko byagenda kose, sinzigera nicuza kumuha impano y’ubuzima.”
Ku rundi ruhande ariko, nubwo atemeye ko babana nk’umugore n’umugabo, Emmanuelle arifuza gukomezanya ubucuti na Louis.
Ati: “Ni inshuti yanjye magara kandi azahora ari yo. Urukundo hagati yacu ni ukuri. Yashoboraga gupfa ari gukora ibyo yankoreye.”
Yakomeje asobanura impamvu yanze ko bashyingiranwa agira ati: “Namutengushye mu mutuzo mvuga ko ngomba kubitekerezaho. Ndatekereza ko mfite impungenge ko iyo dushyingiranwa, hari ukuntu byari kwangiza ubucuti budasanzwe bwacu kandi na none sinshaka kurongorwa kugeza ubwo nzaba meze neza bidasubirwaho ku kijyanye n’ubuzima.”
Kanda hano wiyandikishe ( Subscribe) ubona ibiganiro, indirimbo kandi bishya mu mashusho
Yitangiye uwari umukunzi we amuha impyiko yenda gupfa akize amusaba ko babana amutera utwatsi
Umugabo wo mu gihugu cy’u bwongereza yababajwe bikomeye n’umugore yakunze bakiyemeza kubana ariko afite ikibazo cy’impyiko yamara kumuha impyiko ye agahita yanga ko bakora ubukwe.